text:
Deklarashonnan di e presidente di pais bisiña Venezuela, Sr. Hugo Chávez Frias riba ki statùs mester duna e grupo FARC (Fuerzas Armadas Revolucionarias de Colombia, http://www.noticias.nl/colombia_artikel.php?id=1750) a trese hopi protesta na Mundu. Presidente Hugo Chavez ke kalifiká nan komo insurgente i no terorista.Su deklarashonnan por duna e impreshon ku un konsepto ta ekskluí e otro. E falta di un definishon universal di kiko ta terorismo riba tereno polítiko ta konfundí hopi hende. Esaki ta tantu na Europa komo aki na kontinente Merikano.
Grupo Hofstad no ta terorista
Un ehèmpel resien di yanüari 23, 2008:
den korte di segundo instansia (hoger beroep) Korte Hulandes a rechasá di kalifiká e grupo Hofstad (http://nl.wikipedia.org/wiki/Hofstadgroep)komo un grupo terorista. E veredikto aki a laga hopi hende den un asombro total.
Na Hulanda korte di segundo instansia a haña ku e realidat riba e tópiko aki ta mas kompleho ku e ta parse riba promé bista. A bin resultá ku ta difísil di determiná ki ora un pensamentu ta transformá su mes den un akshon i ki ora un persona ta kulpabel di hasi un akto kastigabel. Atrobe pa mas detaye riba Hofstadgroep, lesa http://nl.wikipedia.org/wiki/Hofstadgroep.
Aktonan terorista
Loke si tin, mas o ménos, konsenso riba dje ta: kiko ta aktonan terorista.
Aktonan terorista ta tur akto ku ta kondusí na: morto na un manera sistemátiko;
destrukshon òf teror den poblashon i ku tin komo ophetivo pa optené konseshonnan di gobièrnu òf di komunidat na benefisio di e interesnan di terorista.
E aktonan aki por ser realisá pa gruponan Insurgente (http://es.wikipedia.org/wiki/Insurgente); konspiradónan(http://es.wikipedia.org/wiki/Teor%C3%ADa_conspirativa);
agrupashonnan ku tin komo meta tuma poder, pero tambe; e por ser ehekutá pa forsanan armá (ehérsito) di e pais òf; gruponan ku ta apoyá un gobièrnu kontra disidentenan.
E diferente gruponan di lokual sierto por ta parti di e outoridat establesí por hasi
e situashon difuso.
Un karakterisá komun di tur akto terorista ta ku no tin distinshon entre esnan
ku ta bringa legítimamente den un konflikto armá i esnan ku no ta forma
parti di aktonan béliko.
Terorismo no ta diskriminá
En prinsipio terorismo no ta deskriminá: no ta importante ken ta resultá víktima di
nan akshon. Loke ta importante ta: sembra miedo.
Pa e último aki e ta violá derechonan humano fundamental i derecho inter-nashonal humanitario, ku ta prohibí pa utilisá métodonan terorista - manera tuma rehen - den tur tipo di pelea sea inter-nashonal òf interno. Violashon ta kon-stituí un infrakshon grave, ku kastigu penal den ámbito internashonal.
Insurgensia i rebelion
Insurgensia ta realisashon i kontinuidat di un rebelion armá, un eskalashon ku violensia kontra órden legal establesé.
Un estado p’afó di e konflikto por atmití e hecho di e guera sivil partikular aki, i
asina sòru pa kumpli ku ehekushon di e deber di no-intervenshon ku ta ser imponé pa derecho internashonal.
Konkretamente. Den e guera di palabra (te ainda) entre Venezuela i Colombia, no ta permití, komo outoridat di p’afó di e pais pa yuda forsanan rebelde na Colombia, pasobra esaki ta un forma indirekto di agreshon kontra un gobièrnu di e estado na unda tin un lucha interno.
Pa resumí:
Por tin forsanan insurgente terorista òf no-terorista, meskos ku por tin forsanan gubernamental ku ta hasi uso di teror i por ser konsiderá terorista!
“Terorista” ta un athetivo kalifikativo. Di otro manera bisá, ora bo kalifiká un grupo òf individuo komo “insurgente”, esaki no outomátikamente ta ekskluí ku
e por ser kalifiká komo “terorista”.
Bo ta terorista si bo ta utilisá métodonan ku sa sembrá teror den un poblashon sivil: detonando eksplosivo, sekuestro, priva libertat di esnan ku no ta bringando, destrukshon di bienes ku ta indispensabel pa sobrevivensia, imposishon ilegal, etc.
Pa finalisá:
E kalifikashon ku FARC tin di risibí ta dependé di nan propio kondukta, ni mas ni ménos.
Den Reino e último veredikto den e kaso di grupo Hofstad, pa e hende komun ku no ta perito den ki ora un kombersashon ta ser transformá den un akto òf komplisidat na un akto, e ta keda un pulchi difísil di traga. Loke ta den tur hende su mente ta ku: a mata Pim Fortuyn i a mata Theo van Gogh, i ora a arestá miembronan di e grupo a tira e tim di aresto ku un granada.
Ki peso e aktonan ei tin. Tin diferente dicho ku ta relashoná ku e tópiko aki.
Na Hulandes: ‘Waar je mee omgaat, word je mee besmet’.
Na Spaño: ‘Dime con quién andas y te diré quién eres’.
Na Ingles: ‘A man is known by the company he keeps’.
Interpretando lei a bin resultá ku realidat por ta mas kompleho.
Ruben J. Suriel; Feb08
Nota di ARCO
Nos ta kere ku ideologia tambe ta hunga un papel. FARC ta kometé aktonan hororoso, pero e problema ta ku nan ta kere ku nan tin ku hasi’é pa logra nan meta


c: text/html

text:
BARCELONA – Segun e wepsait “El Confidencial” di Spaña, Josep Guardiola den su tempu komo direktor tékniko di Barcelona tabata spioná Gerard Piqué, Samuel Eto’o, Ronaldihno i Deco pa asina konosé nan bida priva
El Confidencial ta bisa ku Guradiola a kontratá e agensia di investigadó “Metodo 3”. Parse ku Guardiola tabata yama na kas di su hungadó nan pa asina sa ku di bèrdat nan tabata na kas òf si nan ta riba kaya ta kore paranda.
“E tabata opseshoná pa su hungadó nan mantené un bida priva ordená i pa nan no sali for di òrdu paso di otro forma nan no ta presta bon riba kancha di wega”, El Confidencial ta duna di konosé.
E investigashon nan hasi riba bida priva di e hungadó nan ta un di e motibu nan dikon Deco, Eto’o i Ronaldihno a keda for di e plan di trabou Josep Guardiola. Segun fuente nan Guardiola a asta pidi pa Barcelona bende Piqué despues ku su relashon ku Shakira a sali den publisidat.

robotstxt: allowed

filter: keep


text:
(ADVERTORIAL)
ORANJESTAD – Abo ta cla pa bira e siguiente miyonario di Aruba cu Mega Plus? Pasobra awe ta bo chens pa gana 1 miyon florin cu Mini Mega y cu 2 florin mas, bo por gana 500 mil florin extra cu ta pone e jackpot bira un total di 1 miyon 500 mil florin cu Mega Plus! Wak pa bo tambe ta den wega.
Jackpot di Lotto di Dia pa awe nochi ta 52 mil florin, ticket ta costa solamente 2 florin. Cu 1 florin mas, bo ta gana premio cash instantaneo cu e wega adicional di Facilito!
Diasabra awo ta bo chens di gana e jackpot di 230 mil florin cu Lotto 5! Ticket ta costa solamente 4 florin y bo ta kies bo combinacion di 5 numbernan di 01 te cu 35 of bo ta pidi un loco.
Pa hunga Lucky 3 ta facil, kies bo 3 numbernan for di 0 – 9 y si bo match e numbernan cu a sali bo ta gana 500 florin como prome premio. Ora bo cumpra bo Lucky 3, pidi pa bo Multi-X cu ta costa automaticamente e mesun suma cu bo a hunga pa Lucky 3 y asina bo tin chens di Multiplica bo premio te cu 5 biaha ora bo numbernan sali!


text:
AVB
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas campeonato...
More News
-
Division Honor/ 8 months ago
Resumen di siman 3 den Division Honor, ‘un siman di paridad’
Apesar cu e siman a habri cu un partido cu anotacion abulta den e prome fecha, e resto di e fin...
-
Division Honor/ 8 months ago
Resumen di siman 2 di Division Honor – clash di dos titan di nos futbol
Riverplate vs Caravel E di dos siman di futbol a habri cu e partido entre ASV Riverplate y SV Independiente Caravel....
-
AVB/ 8 months ago
Campeonato 2021/2022 di AVB dedica na 4 baluarte
Manera ta custumber di tur aña, AVB ta dedica e campeonato na personanan cu a duna un aporte na e futbol...
-
AVB/ 10 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 11 months ago
Curso basico di referee a cuminsa
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee,...
-
Videos/ 12 months ago
Ban Papia cu Futbol Aruba Temporada 2 Edicion 9
-
-
-
-


text:
Si ainda bo no ta kere cu te aromatico no tin niun beneficio, bo ta kiboca. Parsley, banda di tin propiedad medicinal, tambe ta yuda baha peso! Te di parsley pa baha 5 kilo den 3 dia. Den revista FOCUS di e luna aki bo ta haya e receta di te di parsley. Tin 4 alimento cu ta destrui colageno riba bo cara y ta resalta plooi. Ta berdad cu ta existi cierto grado di bira bieu, cu nos no por evita. Pero nos por disminuie den gran parti, prestando atencion na e alimentonan, cu nos ta ingeri. Bo kier sa cua ta e alimentonan aki? Lesa esaki den e seccion di Salud & Dieta.
Tin 5 forma pa laga bo cabey crece segun e dermatologonan: Segun e datonan di un estudio publica pa Universidad of California na Los Angeles, algo indispensabel pa e cabey crece, ta e nutrientenan. Banda di esey, otro bon practica y habito, ta stimula e crecemento. Un di e formanan di pa cu bo mester peña bo cabey tur dia, por lo menos 3 biaha pa dia, pa stimula e cuero di cabes. E otro 4 formanan bo ta lesa den bo revista preferí di e luna aki!


text:
Oranjestad – Durante un Conferencia di Prensa Minister Maduro a haci un apelacion na e consumidornan pa haci compras den cantidad normal. E peticion aki a bin di e grupo di mayorista na Aruba cu a sigura e mandatario di economia cu nan tin suficiente producto den stock pa por abastece e demanda di e mercado local. Si ta asina, cu si cuminsa cumpra na cantidad grandi, esaki ta pone cu ta crea un escases innecesario. E apelacion na nos comunidad ta pa limita nan compra y corda tambe riba esnan mas vulnerabel den nos comunidad. No tin mester di cumpra un gran cantidad di producto si ta uno of dos so tin mester.
Minister Maduro ta recorda cu ta sumamente necesario pa nos evita aglomeracion di publico mas tanto cu ta posibel. Pesey ta importante pa evita tambe e reinan largo na supermercado. E situacion di COVID-19 ta uno hopi serio y ta nos comportacion como ciudadano di e Pais aki ta locual ta bay defini con Pais Aruba ta bay logra surpasa e crisis.
E mandatario a haci un yamada na nos pueblo pa ban ta solidario, awor mas cu nunca y ban yuda otro, especialmente esnan mas vulnerabel pa hunto nos por surpasa e crisis.


text:
Kralendijk- Pòstkantor na Boneiru tambe ta haña su mes obligá pa adaptá su servisio na kliente, pa motibu di Covid.
E ofisna postal tin algun trahadó ku ta den karentena preventivo. Esaki ta trese kune ku no por parti karta tur dia den tur bario. Sinembargo, pòstkantor den un komunikado a bisa ku nan lo sigui hasi tur esfuerso pa sigui entregá karta. Por spera algu di retraso si.
Pa loke ta trata oranan di apertura, entrante djaluna 22 di mart, pòstkantor lo ta habrí di djaluna pa djabièrnè for di 8 or di mainta te ku 2 or di atardi.
Tapaboka
Pòstkantor ta enfatisá ku awor ta obligá di bista tapaboka pa por drenta e ofisina pa kalke servisio. Tambe pòstkantor di su banda ta hasi un apelashon riba un i tur pa mantené nan mes na e reglanan pa prevenshon di Covid-19 na Boneiru.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
PROMÉ MINISTER GILMAR PISAS SU PARTISIPASHON NA E DI DOS DIA DI E KONFERENSIA DI AICE 2022 NA JAMAICA
Willemstad – Promé Minister Gilmar Pisas tabatin diferente reunion i alabes e tabata un di e oradonan prinsipal na e konferensia di AICE 2022 dia 14 di yuni 2022.
E dia a habri kaminda Promé Minister sr. Pisas a hiba su promé diskurso na e seremonia di apertura.
Tabatin diferente otro oradó manera e.o. Promé Minister di Jamaica sr. Andrew Holness, Minister of Industry, Investment and Commerce di Jamaica sr. Aubyn Hill i su ekselensia Dr. Mohammed Al-Zarooni (Chairman of World Free Zones Organisation na Dubai).
Na final a entregá un regalito na Promé Minister sr. Pisas komo muestra di apresio pa ku su partisipashon na e konferensia.
Dia 15 di yüni 2022 Promé Minister lo bolbe hiba un diskurso na e Regional Ministers of Tourism Summit 2022.
Promé Minister sr. Pisas a sigui ku un reunion ku e Minister of Industry, Investment and Commerce di Jamaica sr. Aubyn Hill.
Durante di e reunion aki a toka diferente punto di interes di kual unu tabata e parti di Duana.
Jamaica a traha riba un lei nobo i esey a yuda nan den kresementu, debí ku nan por tin BPO’s, kual ta servisionan den diferente àrea. Un otro punto interesante ku a bini dilanti ta esun di “capacity building” di e personal.
Duana tin e ròl di kòntròl sinembargo tin di konsientisá i promové i parti pa ku di dikon Duana tei i di ki forma e ta kontribuí na atraé mas invershon.
Importante ta pa nos krea leinan mas moderno ku por brinda mas posibilidat pa atraé mas invershon, semper den e linea di “international regulations”.
Promé Minister sr. Pisas a sigui ku su di dos reunion kual tabata ku su ekselensia
Dr. Mohammed Al-Zarooni (Chairman of World Free Zones Organisation na Dubai).
Komo presidente di WFZO su ekselensia Dr. Alzarooni ta habrí pa yuda Kòrsou ku por ehèmpel training i preparashon di personal den diferente sektor.
Dr. Alzarooni a enfatizá ku nunka nos no mester pèrdè nos atenshon pa nos staf i personal.
E la splika ku pa por atraé mas invershonista e personal mester ta motivá pa esaki.
Tambe e la indiká ku e focus mester ta semper riba e meta final i alkansá esaki ku determinashon.
E importansha di e “special economic zones” a resaltá i awor aki ta e mihó añanan pa alkansá mas inversion i establisimentu.
Dr. Martin Ibarra, ku tambe tabata presente den e reunion aki, ta den liñea ku e puntonan deskribí durante e konferensha AICE 2022.
Promé Minister a sigui ku su di tres reunion kual tabata ku sr. Zan (Director for Investment and Development; UNCTAD).
UNCTAD ta disponibel pa na momento ku Kòrsou tin un proposishon di lei más moderno pa ku speshal e parti di “economic zones”, UNCTAD por revisá i konsehá nos riba esaki.
Tambe sr. Zhan a indiká ku tin otro áreanan ku nan por duna servisio tambe riba dje, basá riba e maraviyanan ku Kòrsou ta ofresé.
Promé Minister sr. Pisas a bolbe duna atenshon na e delegashon di Kòrsou riba e dia aki.
Lo sigui un komunikado riba e di tres dia di Promé Minister sr. Pisas su partisipashon na e konferensia di AICE 2022 na Montego Bay, Jamaica.


text:
E kampionato di tènis di mesa, esta pin pòn, pa ekipo ta drenta den su fase di pre final den tantu Masters komo klas A. Awe nochi -djamars 24 di oktober 2017- ta ranka sali ku weganan di semi final den klase A, miéntras ku djaweps ta hunga semi final den Masters.
Ultimo 2 lunanan Federashon di Tènis di Mesa Kòrsou (FTMK) a organisá e bueltanan preliminar den kompetensia di tim. Esakinan a tuma lugá den Sala Irene Moreno na Muizenberg.
E timnan den klas A ku a klasifiká pa semi final ta: Social Media & More (M.Dalnoot/D.Meilink/H. Metry), Freshmen (D. Leon/G. da Costa), Donic (J. Mathilda/S. Carmelia/R. Martir) i KPMG (R. Begina/R. Vos).
E timnan den Master ku a klasifiká pa semi final ta: Barberia Cinto (J. Zimmerman/L. Alberg/H. Wentwoord), Watch Out (R. Cathalina/R. Hernandez/I. Moeniralam/A. Wijsheijer), MF Medical (D. Hendriks/C. Walters/A. Solomon/J. Rodriguez) i Robbies Lottery (E. Sophia/E. Vlieg/E. Adamus).
Awe nochi djamars ta hunga semi final den klas. E tim Social Media & More ta hunga kontra KPMG, miéntras ku Freshmen ta enfrentá Donic. E timnan ganadó ta pasa pa final ku lo tuma lugá riba djamars 31 di oktober.
Djaweps awor, 26 di oktober, ta hunga semi final den Masters. E ekipo di Barberia Cinto ta hunga kontra Robbies Lottery, miéntras ku Watch Out tin komo kontrinkante MF Medical. E timnan ganadó ta pasa pa final ku lo keda efektuá riba djaweps 2 di novèmber.


text:
Lokal
Parlamentario Doran ke sa: Ken a duna pèrmit pa banda musikal toka fiesta den Baoase
WILLEMSTAD. Den un karta ku e parlamentario di MFK, Gilbert Doran a manda pa Minister di Hustisia señor Gilmar Pisas, e ta kuestioná e aspektonan rondó di un fiesta ku banda srtañero den hotel Baoase resientemente.
E ta splika ku resientemente, a surgi un kontroversia, unda ta impliká e pèrmit pa ku organisashon di aktividatnan ku konstelashon di banda, kual for di dia 19 di ougùstùs 2021 no tabata pèrmití mas.
Ta trata aki di un fiesta o aktividat organisá na e prestigioso hotèl Baoase, unda tabatin presentashon di un agrupashon musikal di eksterior.
Pueblo di Kòrsou, i sigur tambe músikonan ta sumamente indigná ku e aktividat aki, pa motibu ku ta prohibí nos di tin selebrashonnan ku agrupashonnan musikal, pero ta pèrmití otronan si pa hasi esaki. Pues ta di sumo importansia pa midi ku un midí i no laga sinti ku sierto grupitonan tin privilegio riba otronan.
Ta di añadí tambe, ku e aktividat aki a tuma lugá te ku 12or di anochi. Pues por asumí tambe ku e invitadonan di e aktividat en kuestion lo mester a salta e reglanan vigente di toke de keda, mirando ku nan lo mester a trafiká riba kareteranan di Kòrsou mas lat ku e orario stipulá.
Pe motibunan aki ela manda puntra minister di Hustisia Pisas ken a duna e pèrmitnan nesesario pa e agrupashon musikal aki a drenta Kòrsou i ken a duna e pèrmitnan nesesario pa e organisadónan por a dal bai ku e dicho aktividat.
Kon por ta ku un ‘Hoofd van Dienst tambe tabata partisipe den e aktividat aki i te kon leu e liña pa midi kuné ta yega ora ta trata di persona i/o lugánan di élite. Tambe Doran ke sa dikon ta otorgá pèrmitnan na agrupashon musikal di eksterior, mientras ta para firme riba esaki pa ku agrupashonnan lokal.
Sperando riba un kontesta pronto riba e preguntanan formulá pa Minister di Hustisia, pa evitá malkontentunan innesesario den nos komunidat .
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal21 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Dia 2 di juli ultimo persona di Aruba cu a haya bon acogida riba e plataforma TikTok a sali tambe riba e pagina Yahoo su secciondi Lifestyle.
Ta trata di Gilmher Croes, cu kende nan a tene un entrevista riba e motivacion tras di su publicacionnan, cu a hacie masha populr. Eyden el a splica cu e ta gusta haci hende hari. Tin biaha e ta cu su ruman of otro amigo of amiganan.
Loke ta remarcabel ta cu ta menciona cu e tin parecido cu actuacion di e famoso actor Jim Carey.
E tin 33.5 miyon siguido riba TikTok y 1.6 miyon siguido riba Instagram.


text:
Publiká riba 20 Aprel 2020
Tur aña riba dia 20 di aprel Fundashon Restourashon Víktima di Guera na Kòrsou den koperashon ku Sektor di Kultura i Deporte, ta konmemorá e fecha akí. E aktividatnan ta tuma lugá huntu ku diferente persona manera ministernan parlamentarionan, kònsul general di China, representante sindikal, oradornan spesial, famianan di e víktimanan i di e testigu okular ku a presensiá e matansa kruel. Intenshon di e konmemorashon ta pa demostrá kombibensia i duna muestra di rèspèt na e fecha históriko akí. Ta para ketu na loke a sosodé ora nabegantenan chines riba barkunan di zeta (tankeronan den mal estado) di CPIM a welga pa buska mehoransa pa nan seguridat riba e barkunan. Esakinan tabata mal ekipá pa eventual bombardeo di supmarinonan aleman ku tabata yag riba e tankeronan akí pa senknan i asina stroba ku CPIM (Kòrsou) lo por a sigui abastesé aliadonan ku kombustibel den segunda guera mundial. Pa mas informashon di e fecha aki por bishitá e link aki: Konmemorashon 20 aprel 2020.
E aña akí pa motibu di e pandemia COVID-19 no por tene e konmemorashon manera ta kustumbrá pero ta importante pa para un ratu ketu na e fecha ariba menshoná. Pa e motibu akí Minister di Enseñansa, Siensia, Kultura i Deporte ke hasi un yamada na pueblo di Kòrsou pa nos rekordá e víktimanan i afirmá ku nos ta un pueblo ku ta kontra di kualke tipo di inhustisia. Ban siña di nos pasado i laga e reflekshon di e echo históriko akí yuda nos pa nos komprometé nos mes individualmente kontra abuzu i violensia. Ta na kada un di nos pa duna di nos parti pa yena nos kas, nos bario, nos pais i e mundu ku nos ta biba aden ku balornan manera empatia, komprenshon, solidaridat i rèspèt mutuo. Ban kombertí e bida di tur dia den unu mas bunita i yen di speransa.
—
KOMUNIKASHON
Ministerio di Enseñansa, Siensia, Kultura & Deporte


text:
E palabra ‘pais’ a krea mashá hopi konfushon serka nos na Antia i Aruba i asta na Hulanda tambe. E sistema di Statüt ta ku tin 3 asina yamá ‘pais’ ku ta traha huntu ku otro, formando nan 3 un solo entidat. E entidat aki yama: ‘Reino Hulandes’. E 3 asina yamá ‘pais’ ta Aruba, Antia i Hulanda. Nan tur 3 ta forma parti INTEGRAL di ‘Reino Hulandes’. Awor, promé ku nos ta duna e entidat aki (Reino Hulandes) un nòmber deskriptivo, nos mester komprondé ku e palabranan ‘pais’ i ‘estado’ hopi biaha ta wòrdu usá ‘door elkaar ‘. Na Hulandes, por ehèmpel, tin biaha nos ta bisa ku Hulanda ta un ‘staat’, tin biaha nos ta yamele un ‘land’. Bo no mester wak e palabranan aki dje tantu. Bo mester wak kiko e entidat (esta Reino Hulandes) en realidat ta. I kon e ta funshoná den relashon ku eksterior.
Reino Hulandes ta un pais
Ora nos ta hasi e análisis ei, nos ta ripará ku eksterior ta rekonosé un solo entidat ku yama ‘Reino Hulandes’. Eksterior no ta rekonosé 3 pais distinto (esta Hulanda, Aruba i Antia), sino un solo ‘suheto legal’ ku yama ‘Reino Hulandes’. Ta Reino Hulandes ta e entidat ku tin relashon ku otro ‘suhetonan legal’ (ku normalmente nos yama ‘paisnan’). Pues pa eksterior Reino Hulandes ta e úniko entidat ku ta eksistí. Pa eksterior Aruba i Antia no ta eksistí komo ‘paisnan’ distinto. Eksterior konosé Aruba i Antia solamente komo un parti di Reino Hulandes. Pa eksterior ta un solo pais tin, esta Reino Hulandes. Manera nos a bisa kaba, tin biaha hende ta usa e palabra ‘estado’ tambe pa deskribí un pais. Si ta usa e palabra aki, e ora ei nos por bisa ku eksterior ta rekonosé un solo ‘estado’, es desir Reino Hulandes. Ta usa e palabra ‘nashon’ tambe. Pa eksterior ta eksistí un solo ‘nashon’ e ora ei, esta Reino Hulandes.
Awor, ban palabrá ku nos lo yama un ‘suheto legal’ ku ta mantené relashonnan eksterior un ‘pais’. Esei ta e palabra mas tantu usá, ounke tin hende ta usa e palabra ‘nashon’ tambe (p.e. ‘Nashonnan Uní), i tin biaha asta ta usa e palabra ‘estado’ (p.e. de ‘Staat der Nederlanden’). Pero ban usa e palabra normal ku ta: ‘pais’. Esaki kier men ku un ‘pais’ ta un suheto legal ku ta move komo tal den eksterior i ku tin relashonnan ku otro paisnan. Ya kaba bo ta mira ku Antia i Aruba no ta paisnan. Antia i Aruba komo tal no por tin relashonnan eksterior. Por ehèmpel, e tratado ku Venezuela ku ta marka e frontera entre Antia, Aruba i Venezuela ta un tratado entre Reino Hulandes i Venezuela. Aruba i Antia no a firma e tratado aki. Aruba i Antia no por fi rma tratadonan ètòl, pasobra nan no por tin relashonnan ekterior. Venezuela no ta rekonosé Aruba i Antia komo paisnan tampoko. Pasobra nan no ta ‘paisnan’ den e sentido komun. Aruba i Antia ta forma parti di un pais ku yama Reino Hulandes. Hulanda mes tambe ta parti di e mesun pais, esta Reino Hulandes. Hulanda tampoko no por fi rma tratadonan, pasobra eksterior no ta rekonosé Hulanda komo pais tampoko. Eksterior ta rekonosé solamente Reino Hulandes komo pais. Ta Reino Hulandes tin representashon na U.N., nò Antia, ni Aruba, ni Hulanda. Pasobra e 3 partinan di Reino Hulandes aki no ta ‘paisnan’ den e sentido komun. E nashonalidat Hulandes ta otro prueba ku nan 3 ta forma un solo pais.
Den Haag ta sede di Reino Hulandes
Awor, sede prinsipal di Reino Hulandes ta Den Haag na Hulanda. Kualkier pais ku kier tin kontakto ofi shal ku Aruba òf Antia mester bai Hulanda, pasobra ayanan sede di Reino Hulandes ta situá. Kontaktonan no-ofishal semper ta posibel, pasobra Venezuela por tin un kontakto no-ofishal ku kualkier gemeente Hulandes tambe. Pero asina ku ta trata di un kontakto ofi shal, un pais di eksterior mester kontaktá Den Haag, sede di Reino Hulandes. Aruba i Antia no por asumí niun responsabilidat pa ku eksterior sin aprobashon previo di Reino Hulandes. Anto si Aruba òf Antia ta faya den su responsabilidat pa ku eksterior, Aruba i Antia no ta responsabel, sino Reino Hulandes ta responsabel. Den práktika Hulanda lo karga e responsabilidat e ora ei, pasobra e ta e parti mas grandi i poderoso den Reino Hulandes, pero en prinsipio Hulanda mes no ta responsabel, pasobra solamente Reino Hulandes por ta responsabel pa ku eksterior.


text:
Na momento cu e pandemia di COVID-19 a presenta na Aruba, gobierno a tuma e decision pa cera nos fronteranan pa evita transmision di e virus. Un medida doloroso, pero necesario pa salbaguardia salud di nos pueblo.
Na mes momento un rapport di S&P a mustra kico e impacto di un lockdown lo nifica pa turismo ya cu Aruba su ingreso ta depende rond di 80% di turismo. E señalamento di S&P no ta nada nobo. UPP a yega di mustra varios biaha e dependencia aki unda a adverti cu expansion di un economia mono-cultural lo hiba nos na riesgonan grandi, entre otro pa nos capacidad di carga (teritorio, infrastructura, cuido, medio-ambiente, finansas, etc).
Awor nos por a tuma nota cu memey di e pandemia di Covid-19, Minister di Infrastructura “doodleuk” ta anuncia un maneho nobo di gobierno pa loke ta trata expansion di 2000 camber di hotel pa e siguiente 5 añanan. E expansion ta basa riba calculacion di un comision di gobierno, pero e informacion no ta divulga si ta trata di cambernan cu ya a wordo comprometi prome COVID-19. Tampoco ta cla si e cantidad di camber ta mara na e areanan cu ya ta basta satura caba of si esaki ta pa henter Aruba, pues incluso P’ariba di Brug.
Di un banda ta di aprecia cu ta trata di reduci e cantidad di cambernan, pero con por pensa di expande si ta premira menos ingreso di turista probablemente den e siguiente 2 aña.
Pero di un otro banda dicon no a recuri e caminda pa para TUR posibel compromisonan cu e gobierno anterior lo a haci. UPP ta convenci cu a largo e lo sali hopi mas bentahoso pa Aruba si a “call off” tur e compromisonan, sigur mirando cu alabes e circumstancianan ta completamente otro, pa por hustifica pa “call” nan TUR “off”!
Parce cu ta ignora e hecho cu COVID-19 a mustra hustamente con vulnerabel nos economia basa riba un pilar so ta. En bes di trata na minimalisa nos dependencia di entrada for di turismo, parce cu hustamente ta trata na haci e dependencia aki mas grandi. UPP ta di opinion cu hustamente awor gobierno tin tur clase di motibo pa para TUR construccion di cambernan di hotel. E pandemia a trece un cambio importante den pensamento y expectativa encuanto desaroyo di Turismo. Tur parti mundo gobiernonan ta imponiendo paro na mas expansion (capping), pasobra no ta premira cu den e proximo 1 aña y mei pa 2 aña lo no tin un vacuna obtenibel.
E expansion di camber lo nifica pa Aruba 1.8 trahador extra, gran parti ganando apenas un minimumloon, lo ta necesario pa cada camber. Por lo menos 2500 hende mester bin acerca y treciendo nan famia, esaki kiermen un extra 10.000 hende, cu mester biba di un sueldo minimo. Tambe nan lo mester lugar di biba, scol pa e yiunan por haya educacion, cuido medico y social (AZV), careteranan etc. Pues un presion enorme riba e mesun medio ambiente cu gobierno ta pretende di ta rescata. Hopi di e trahadornan aki lo no ta paga belasting tampoco, mirando cu nan lo gana sueldonan abou.
Nos por scucha e minister papia di raportnan, pero nos tur sa cu Aruba ta SOBRE-CARGA Y POBLA caba. UPP ta kere cu NO ta huicioso pa awor pone 2000 camber extra. E ley cu lo ta den preparacion mester mas bien ta uno cu ta stipula un moratorio y na unda cu pa cambia esaki, lo mester tin un aprobacion di 2/3 parti di Parlamento. UPP tin e impresion cu e “normal nobo” cu gobierno ta anuncia constantemente no ta conta pa su mes, pasobra e actonan ta mustra cu e “normal biew” ta keda domina nan alternativanan. Nos ta urgi gobierno pa recapacita. Tambe ta interesante pa haya sa opinion di Parlamento, mirando cu na varios ocasion a pasa mocion pa bin cu un moratorio. Para TUR e compromisonan pa nos logra un NORMAL MIHÓ!!
Pa UPP Aruba ta YEN=YEN!
Partido UPP
Booshi Wever
10 juni 2020


text:
Aruba
Gobierno a prohibi compania Emtrasur temporalmente pa aterisa na Aruba
Posted on 06/17/2022 9:22 am AST | Updated on 06/17/2022 9:39 am AST
ORANJESTAD – Gobierno di Aruba diabierna a anuncia cu temporalmente ta stop e avion di e compania Emtrasur di aterisa na Aruba. Gobierno a sigui informa di a tuma nota di publicacionnan tocante un vuelo recien di e compania Emtrasur pa Argentina. E compania aki tambe a efectua un vuelo di carga pa Aruba for di Paraguay, dia 16 di mei 2022, pa trece un cargacion grandi di cigaria. E hecho cu e avion tabata carga un tripulacion internacional dudoso y cu un avion sanciona, a crea un problema internacional, unda cu na Paraguay tambe gobierno eynan a tuma medida pa loke a sosode.
PERMISO
E problema ta cu e avion a trece 755 mil dollar na cigaria, cu tripulacion di 18 persona di nacionalidad Irani y Venezolano, pa e compania TABESA. Nan tabata wordo pilotea pa Gholamreza Ghasemi Abbas, presunto accionista y miembro di e conseho di administración y director ejecutivo di e compañaa aereo Qeshm Fars Air, utilisa pa e Guardia Revolucionaria Irani (IRGC) pa traslada arma y material militar pa Siria durante e guerra civil. E avion Boeing 747 ta pertenece na e aerolínea irani Mahan Air y ta sanciona pa Merca. E avión tin marca di identificacion de Emtrasur, un filial di e aerolinea nacional venezolano Conviasa, cu tambe ta bou sancion Mericano desde februari di 2020. Mientrastanto e avion a biaha pa Argentina unda cu e la keda prohibi di continua cu su buelo.
ARUBA
A base di loke a pasa na Argentina a dicidi cu no lo duna e compania aki permiso mas te ora cu tin mas claridad riba e alegacionnan treci dilanti. E autoridadnan concerni na Aruba ta bezig ta colectando mas informacion tocante e caso for di instancianan (internacional) concerni y a base di esaki lo tuma un decision final.


text:
THE BOTTOM – E siman aki secretario di estado Alexandra can Huffelen hunto cu minister Hugo de Jonge a subi e punto mas halto di Hulanda, e sero volcanico Mount Scenery durante su bishita na Saba. “ Un subida fuerte pa e punto mas halto di Reino, pero e bista ta mas cu bal’e. Laga nos tur cuida e naturalesa bunita aki” e mandatario a bisa na final di e subida. E mandatario ta riba un biahe di trabou na Caribe Hulandes, unda cu diamars e ta bishita Statia y ta sigui diaranson pa Bonaire, unda cu e lo keda te fin di siman y ta termina su bishita na Aruba cu un reunion cu tur tres prome minister di Aruba, Corsou y St Maarten.
PHILLIPSBURG – Na St Maarten a detene 3 persona riba sospecho di fraude cu placa cu tabata destina pa recuperacion di e isla despues di horcan Irma. Polis a haci tres entrada hudicial na residencia y na 2 oficina. E isla a wordo afecta seriamente na 2017, a consecuencia di e horcan cu a pasa riba e isla cu forza di biento di 300 km pa ora. Riba e parti Hulandes 4 persona a muri y tambe riba e parti Frances. Na tur, 134 persona a perde nan bida cu eorcan aki. Hulanda a pone 500 miyon euro disponible pa e isla. E fraude den e caso aki lo a sosode cu trabounan di e aeropuerto Juliana.
PHILLIPSBURG – Si e reunion siman pasa di IPKO na St Maarten siman pasa a habri cu un realidad cu no tabatin consensus riba e tema di COHO, e reunion a cera diabierna cu un consensus cu mester adapta e ley di COHO, prome cu por implementa esaki. Den e forma actual, simplemente e no ta acceptable, segun e participantenan di COHO. “E contenido di e ley di REino manera presenta na nos, ta na desventaha di e pueblo di Aruba” tabata declaracion di presidente di Parlamento di Aruba Edgard Vrolijk. Mas aleu, miembro di parlamento Shailiny Tromp-Lee a sigura cu e masterplan di Aruba, ta 80% den cumplimento cu e asina yama ‘landenpakket’. Parlamentario Marisol Lopez Tromp ta preocupa cu e speed cu e proceso di reforma ta tumando lugar. Pa loke ta Corsou, e presidente di Parlamento America Francisca a bisa cu Corsou no mester di COHO pa wak si e reformanan ta necesario y cu Corsou mes a pone plannan pa recuperacion di e isla. “Sin COHO, reforma ta bayendo bon caba”. Parlamentario Amerigo Thode ta sigura cu den e forma actual, e ley di COHO no por keda riba mesa. St Maarten no a fiha un posicion riba COHO ainda segun su presidente di Parlamento. E isla tin varios preocupacion pa cu e ley. E pome minister di e isla a laga sa cu e tin problema cu e presion cu ta pone riba nan pa e ley pasa.
PHILLIPSBURG – Diaranson atardi participantenan di Reino Hulandes na e reunioin di IPKO a haya un presentacion di ambtenaarnan Hulandes riba e tema di COHO. Durante e session di caso 90 minuut, e miembronan di tur e islanan en cuestion, Aruba, St Maarten, Corsou y hasta Hulanda por a haci pregunta riba e tema. Y for di e cantidad di pregunta, por a nota cu tin basta inquietud ainda for di varios isla.
PHILLIPSBURG – Diaranson e siguiente reunion interparlamentario di Reino Hulandes IPKO ta inicia, na St Maarten e biaha aki. Tema principal lo ta e ley di COHO y tambe RAFT, pero mas importante esun di COHO. Ta durante di e reunionan aki, lo conoce oficialmente e punto di bista formal di e tres islanan riba e tema, y con lo anda cu Hulanda riba e tema. Manera ta conoci Corsou y St Maarten a mustra cu nan kier pa renegosha COHO completo atrobe, y Aruba tambe ta mustra den e direccion ey. Echo ta cu e tres islanan Aruba, Corsou y St Maarten a pidi Hulanda mas tempo pa por entrega pregunta riba e ley, pero Hulanda no a condeci e tempo solicita. Hulanda a bay di acuerdo si pa cambia e fecha di 20 di April pa 18 di mei di e aña aki. E islanan a pidi pa e fecha di 17 di juni di e aña aki pero Hulanda no a aproba esey. Despues di e reunionan di IPKO, e gobiernonan di respectivo islanan lo trata e resultado cu secretario di estado Hulandes van Huffelen cu lo ta aki banda fin di mei proximo. E potret ta di e ultimo reunion IPKO cu a tuma lugar na Bonaire na augustus di aña pasa.
PHILIPSBURG - Parlamento di St. Maarten no ta sostené e proyekto di lei di COHO den e forma ku e ta presentá aktualmente. Esei di akuerdo ku un karta ku presidente di parlamento di e pais, sra. Grisha Heyliger-Marten, a dirigí na Promé Minister sra. Silveria Jacobs. Den e karta na nòmber di parlamento e presidente ta introdusí su mes bisando ku nan a skucha ku masha atenshon e kontestanan ku e mandatario a duna durante e seshon informashon tékniko riba e lei di COHO i tambe a sigui e deliberashonnan riba e konsepto di lei den komishon sentral a base di un presentashon duná dor di gobièrnu.
KRALENDIJK - Ayera mainta banda di 11 or e Centro di Rescate di Wardakosta a risibi un yamada di MAYDAY riba VHF canal 16 di e boto MAGIC. E tripulante a informa e centro di rescate cu nan ta mira algun persona riba beach di Klein Bonaire ta purba di reanima un persona. Mes ora e Centro di Reskate a informa e team di Wardacosta cu ta stascioná na Boneiro. E team a sali mes ora cu dos kolega di polis riba e boto Justice di Wardacosta. Net prome cu nan a sali a risibi e triste notisia di KPCN ku e persona no ta duna señal di bida mas. Ta trata di un turista Americano femenino cu a sinti su curpa malo durante cu e tabata snorkel y a guli hopi awa. No por a reanima e señora mas. E team di Wardacosta a transporta e viktima pa tera y a entrege na polis.


text:
The content originally appeared on: Diario
ORANJESTAD (AAN): Biblioteca Nacional Aruba a organiza e di dies ‘Sustainable Education Symposium’ (SES).
E titulo di e simposio di e aña aki tabata ‘Road to the Circular Economy’ cual a worde organiza hunto cu Aruba Circular Economy Foundation (ACEF).
Diabierna 22 april tabatin e ‘Evening of lecturers’. Señor Manuel Maqueda di Harvard University, tabata orador internacional y señor Dylan Farro, analista statistico di Banco Central di Aruba, tabata orador nacional.
Minister di Asunto Economico, Comunicacion y Desaroyo Sostenibel mr. Geoffrey Wever a duna un speech na e evento aki den cual Minister a yama danki na e organizadornan di e evento pa nan esfuersonan continuo den promove sostenibilidad y economia circular na Aruba y Minister a elabora riba economia circular bisando cu economia circular ta un modelo holistico pa logra sostenibilidad y a haci un yamada na un y tur pa uni tras di e meta aki den cual ta haci uso di innovacionnan tecnologico, organizacional, cultural y financiero pa avansa e transicion na un modelo economico na Aruba cu ta sostenibel, circular, ‘self-reliant’ y incluso.


text:
Aruba
Hulanda a reuni cu Gobernador riba recomendacion di CAft pa presupuesto 2022
Durante e siman tras di lomba Gobernador di Aruba, drs. Alfonso Boekhoudt a biaha pa Hulanda unda cu el a haci varios bishita di trabao. E representante di corona Hulandes a probecha pa atende varios asunto, for di cultural te na reunionnan pisa cu Gobierno di Hulanda, relaciona cu ultimo desaroyo den gobernacion local.
Primeramente Gobernador Boekhoudt a bishita Presidente di Hoge Raad der Nederlanden, Dineke de Groot. Topiconan di combersacion tawata entre otro e importancia di legislacion unanime dentro di Reino, formanan di resolucion di disputa, union registra di pareha na Aruba den relacion cu e Convenio Europeo di Derecho Humano y e efectividad di sentencianan minimo.
Gobernador a bishita Raymond Knops, miembro di Tweede Kamer y secretario di estado anterior di Asuntonan Interior y di Reino.
Tambe Gobernador Boekhoudt a reuni cu Minister di Clima y Energia, Rob Jetten. A trata aki di un bishita di introduccion oficial den cua a papia particularmente tocante ehecucion di e paragraf den e acuerdo di coalicion Hulandes cu ta habri e areglonan di garantia di Rijksdienst voor Ondernemend Nederland, di Nationaal Groeifonds y e areglonan pa produccion duradero di energia, pa peticionnan for di e paisnan Caribense tambe.
Na e Palacio Real na Amsterdam riba diahuebs 9 di juni a tuma luga entrega di e premio Zilveren Anjer. Su Mahestad Prinses Beatrix a haci entrega di e premio aki entre otro na e Arubiano Dufi Kock pa su contribucion enorme na preservacion di nos patrimonio cultural cu su conocemento historico di Aruba y coleccion di 1 miyon potret di 1800 te cu awor. Gobernador Boekhoudt a asisti na e ceremonia aki tambe.
Riba diabierna Gobernador a bishita Alexandra van Huffelen, secretario di estado di Asuntonan di Reino, na su ministerio na Den Haag. Aki a sigui papia riba e topiconan cu a toca anteriormente manera reduccion di e descuento di 12,6% riba entrada di funcionarionan publico y e recomendacionnan di College Aruba financieel toezicht encuanto e presupuesto di 2022 di pais Aruba.
E ultimo combersacion oficial durante di e biahe di trabao di Gobernador tawata cu presidente di Kiesraad, Wim Kuijken. Aki a papia entre otro tocante e (im)posibilidadnan di digitalisacion di e proceso di eleccion, e manera cu Hulanda ta reparti restzetels y expansion den futuro di e autorisacionnan di Kiesraad.
Durante estadia di Gobernador Boekhoudt na Hulanda, Gobernador suplente, Agustin Vrolijk tawata encarga cu su tareanan. Desde dialuna 13 di juni Gobernador Boekhoudt ta bek den funcion.


text:
GOBIÈRNU DI KÒRSOU A REUNÍ KU DELEGASHON HULANDES DI KOMISHON FIHO PA RELASHONNAN DEN REINO DI EERSTE KAMER
GOBIÈRNU DI KÒRSOU A REUNÍ KU DELEGASHON HULANDES DI KOMISHON FIHO PA RELASHONNAN DEN REINO DI EERSTE KAMER
Willemstad – Gobièrnu di Kòrsou, den representashon di Promé Minister Gilmar Pisas, Minister di Desaroyo Sosial, Labor i Bienestar Ruthmilda Larmonie-Cecilia, Minister di Maneho di Gobernashon, Planifikashon i Servisio Públiko Ornelio Martina, Minister di Tráfiko, Transporte i Planifikashon Urbano Charles Cooper, Minister di Enseñansa, Siensia, Kultura i Deporte Sithree van Heydoorn, Minister Salubridat, Medio Ambiente i Naturalesa Dorothy Pietersz-Janga i Minister di Desaroyo Ekonómiko Ruisandro Cijntje, a reuní ku e delegashon Hulandes di Komishon Fiho pa Relashonnan den Reino di Eersta Kamer dia 3 di mart 2022 na Avila Beach Hotel.
E meta prinsipal di e reunion tabata pa e delagashon por a sera konosí ku Gobièrnu di Kòrsou.
Durane di e reunion a elaborá entre otro riba e proseso di COHO i e Lei di Normering Topinkomens (12,5%).
E delegashon a bisa ku nan a tuma nota di tur punto i informashon ku a bini dilanti i ku nan lo trese esakinan dilanti na Hulanda.
Riba e COHO nan lo no por bisa muchu na Hulanda, debí ku esaki ainda no a yega serka nan.
E delegashon a duna di konosé tambe ku nan lo keda den kontakto ku nos Gobièrnu pa kualkier pregunta i/òf eventual sosten ku tin mester.
E reunion a kana den un bon esfera.


text:
No menos cu tres truck di combati candela mester a uza pa domina un candela cu a lanta cabes awe tardi un poco despues di 3’or.
Habitantenan cerca di e tereno a bati alarma y yen di susto a cuminsa saca slang pa muha rond di nan cas pa evita cu e vlamnan di candela por yega cerca. Mas ainda pasobra e yerbanan ta hopi seco.
Bomberonan cu a yega cerca mesora a cuminsa combati e candela aki den un cunucu na Kadushi Largo. A manda pidi mas vehiculo y despues un di nan mester a bay busca mas awa. Tabata trata di un tereno basta grandi y hustamente door di e yerba seco, e ta plama mas lihe.
Danki na actuacion rapido, e no a yega cerca di ningun cas.
Awe diferente biaha Bomberonan mester a sali pa casonan di candela, inclusive un auto cu a keda pega candela den careda.


text:
Minister Dangui Oduber
Producto Aruba ta sigui conoce mehoracion, Proyecto Boeicla pa ranka Sali!
ORANJESTAD – Minister di Turismo Sr. Dangui Oduber tabataden e area di Arashi conhuntamente cu e CEO di ATA Sra. Ronella Croes na unda a presenta e proyecto di boei na pueblo di Aruba. Minister Oduber a duna di conoce cu ya pa varios aña e boeinan no ta den nan mihor estado. E proyecto aki lo wordofinancia pa ATA y si tur cos ta bon lo ranca sali e siman aki mesy lo tin un duracion di 6 siman, segun e mandatario.
Minister Dangui Oduber a menciona cu ya prome cu e pandemiatabata tin planes pa drecha y remplasa e boeinan caba. Pero unabes e pandemia a yega Aruba tur e plannan mester a wordopara. Awor cu turismo ta recuperando ATA ta bolbe haya e fondonan disponibel pa por ehecuta e proyecto di boei. Esaki ta un di e varios proyectonan bunita y positivo cu ATA tin den su“corporate plan” den cuadro di e mehoracion di e productoAruba.
Minister Oduber a sigura cu su maneho pa cu e segundo terminota basa riba e turista cu ta gasta. Cual ta nifica cu lo bay enfocariba e perfil di turista di “High Value Low Impact Tourism”, pa es motibo producto Aruba su desaroyo tambe mester reflehaesaki. Esaki nan ta e turistanan cu ta gana mas di 150 mil dollar pa aña y alaves ta respeta nos naturalesa y balornan cultural.
E proyecto di boei lo percura pa duna mas seguridad pa landradonan local y tambe e turistanan esaki ta hopi importantey esencial. E areanan cu lo bay haya boei ta, e area di Arashi, Malmok, Tres trapi, Palmbeach y Costa Linda. Den e proyectoaki lo bay pone boei nobo unda cu no tin boei ainda. Caminda cu ya tin boei caba lo purba scapa mas boei posibel por medio di reparacion y reamplasa esnan cu no por wordo drecha pa boeinobo. E proyecto di boei lo bay wordo ehecuta pa e compania di Varadero.
Finalmente e mandatario kier a gradici ATA pa pone e fondonandisponibel pa asina haci e proyecto aki un realidad. Aruba suturismo progresando, pronto lo yega 100% di recuperacion, Turismo ta keda e driver di nos economia.


text:
PROME MINISTER A SCOGE REGALONAN DI COMPANIANAN LOCAL PA OBSEKIA SECRETARIO DI ESTADO VAN HUFFELEN
PROME MINISTER A SCOGE REGALONAN DI COMPANIANAN LOCAL PA OBSEKIA SECRETARIO DI ESTADO VAN HUFFELEN
E empresarionan ta splica di nan productonan
ORANJESTAD – Prome Minister Evelyn Wever – Croes ta splica e inspiracion tras di escogencia di regalonan cu a obsekia Secretario di Estado Alexandra van Huffelen durante su bishita na Aruba. Sra. Van Huffelen a expresa di keda sumamente contento cu e regalonan y a aprecia esakinan masha hopi.
Pa locual ta e set di marca “Ha’bon” ta trata di productonan di compania local cu ta traha cu personanan cu limitacion. Bunita di e compania aki ta cu e ta promove inclusion di tur persona den comunidad, cual ta algo cu Gabinete Wever – Croes II ta sostene. Ademas di esaki, e compania ta brinda productonan di super bon calidad.
E otro obsekio cu a regala sra. Van Huffelen ta un bunita sjaal di diseñador local Gigila Gomez. Un diseño di un collecion inspira pa ‘biento’, nos colornan di bandera y nos hendenan local. Tur esaki refleha door di un diseño colorido y Caribense.
Productonan di cuido marca Ha’bon
Naline Heilbron ta splica cu Ha’bon ta un compania di productonan traha na man na Aruba door di personanan cu limitacion. Sra. Heilbron ta splica cu e momento cu el a ricibi yamada di Prome Minister Evelyn Wever – Croes, cu e peticion pa un regalo special pa e bishita internacional aki, tabata un momento yena cu orguyo.
‘Ha’bon Aruba, no ta unicamente habon. Como cu e demanda a cuminsa crece, e mercado tambe a cuminsa crece. Nos a cuminsa aventura exitosamente den otro ramonan di cuido di cuero ‘skin care’, a base natural cu ingredientenan natural.’
E regalo cu a scoge ta uno edicion limta, traha cu champaña. Y ta un promedio di 60 dia pa e madura pa e yega na e mihor PH pa bo cuero, cabei y henter curpa. Tambe a scoge full e liña di colageno, elastina hyaluronic acid como parti di e regalo, sra. Heilbron a splica. Dene cahita cu tambe ta wordo traha na man pa personanan cu limitacion, ta inclui un carchi cu tur historia di con ta traha e producto y e team cu ta tras di e productonan.
‘Ta orguyoso di e oportunidad y contento cu Prome Minister a scoge productonan di Aruba, pa haci un entrega na un persona hopi importante. Ta sigur cu tur locual cu a traha y cu a obsekia ta sali for di curson y cay na bon tera.’
Sjaal di Gigiola Gomez
Diseñadora local Gigiola Gomez tambe a expresa cu como Arubiano e ta orguyoso di a haya e oportunidad pa a traves di Prome Minister, scoge un regalo pa Secretario di Estado van Huffelen. ‘Arubianonan tin hopi talento y mester support esaki. Prome Minister sigur a haci un bon impresion.’
Sra. Gomez a sigui splica cu e inspiracion tras di sjaal escogi ta nos cultura. ‘Mi a wordo inspira como cu Aruba ta trece hopi hende cerca, diferente nacionalidad cu ta trece desaroyo pa nos pais. Mi ta kere nos hendenan ta nos personanan clave y mester sostene otro. Mi a inspira tambe no solamente pa hendenan, pero tambe e biento cu ta supla nos bandera nacional. E sjaal tin e print di colornan di nos bandera y e movimento di biento cu ta trece tur hende hunto.’
Sra. Gomez a keda hopi contento cu Prome Minister ta considera nos Arubianonan pa trece algo asina dilanti, pa intruduci hendenan internacional articulonan tipico, autentico y cu tin un storia di conta di nos cultura. Tur Arubiano tincu uni y empodera otro pa nos por yega internacional. Pa esaki, colaboracion ta hopi importante’, sra. Gomez a termina bisando.


text:
The content originally appeared on: Diario
Minister Dangui Oduber a anuncia: —- *Tur e proceso ta pasa di manual pa online
ORANJESTAD (AAN) – Minister di Turismo y Salud, señor Dangui Oduber, a hiba palabra den e conferencia di prensa di Gobierno di Diahuebs 2 di Juni awo. El a elabora tocante e introduccion di e sistema online pa e comerciantenan haci peticion y haya un di e vergunningnan cu, seguidamente, el a menciona.
E mandatario a cuminza bisando cu, manera ta conoci, e Landsverordening Instelling Ministerie (LIM) di e Ministerio di turismo y salud, ta esun encarga cu otorgamento di diferente permiso, pa loke ta trata Horeca y hotelnan.
E permisonan cu e ministerio aki ta otorga, ta entre otro: Hotel Vergunning, All Inclusive Vergunning, Coffie Huis Vergunning, Sliterij Vergunning, Bierhuisvergunning, Restaurant Vergunning, Ice Cream Parlou Vergunning, Logement Vergunning.
E mandatario a declara cu algun tempo caba, desde e prome Gabinete Wever-Croes, a realiza diferente ehercicio pa wak kico por haci pa mehora e servicio cu ta wordo duna na clientenan di gobierno, esta e comerciantenan, ora nan haci peticion pa diferente permiso; kico nan por moderniza, cambia y adapta pa ofrece un servicio mas rapido y eficiente.
“Despues di hopi ehercicio, nos a conclui cu un di e retonan grandi ta e manera con e proceso ta hinca den otro, na e momentonan aki. Actualmente, tur proceso cu ta wordo encamina pa cualkier di e permisonan aki ta bay manual. Tin cu yena un formulario y controlnan mester wordo haci pa e diferente departamentonan ora conseho ta positivo. E ora ey un establecimento ta bin na remarca, pa un di e permisonan aki”, e dignatario a splica.
“Loke mi kier anuncia awe ta cu nos ta bay adapta, cambia y moderniza henter e proceso. Nos ta bay digitaliza esaki completamente, pa asina traha mas eficiente, facilita e comerciantenan pa no tin cu bishita diferente departamento puntra pa un status update, unda su permiso por ta pega, of ki dia e controlnan ta tuma lugar. Ya caba nos a cuminza cu e proceso aki y si e cana segun nos schedule, pa e di tres of cuater cuartal di e aña aki nos lo por ta cla cu esaki, unda un comerciante por haci su peticion online via un web portal”, Minister Oduber a agrega.
E mandatario a splica cu e comerciante por ricibi su permiso tambe online, y cu esaki sigur ta bay elimina burocracia y ta bay brinda un bon servicio na e comerciantenan cu ta haci un peticion pa cualkier di e permisonan menciona, e minister a reitera.


text: Diamars atardi a drenta informe cu na un adress den Hugo de Grootstraat un homber lo mester ta maltratando su casa, mesora a dirigi varios unidad na e sitio. Na yegada a bin constrata cu aki un homber lo a maltrata su casa y entre otro bay cu su i.d., caarchi banko y otro pertenencia nan essencial. e muher a pidi un persona pa yama polis y ne momento ey e homber a bandona e sitio. Polis a tuma informashon di e homber y tabata buskando e den e area. E dama ta declara cu e y e homber ta legalmente casa pero e no kier mir’e mas.


text:
SKOA a informa cu tur scol cu ta resorta bou di SKOA ta cera 12or en punto. Manera e Prome...Read more
Diaranson pa 12'or marduga Boneiro ta manda un boletin di tempo y un advertencia na vigor. Mensahe di KNMI Boletin...Read more
Gobierno di Aruba cu Crisis Team a emiti un boletin tocante pronostico di tempo relaciona cu tormenta tropical potencial (Two)....Read more
Relaciona cu e situacion di tempo, corte a anuncia di lo cancela tur cos. Esaki ta debi cu tin caso...Read more
Debi na mal tempo cu ta na caminda, Lotto, E Loteria di Aruba ta informa tur su hungadonan cu no...Read more
Tres dia di awacero riba nos isla, diaranson te cu diabierna. Tur cos por cambia prome minister sra Evelyn Wever...Read more
Departamento di Rijbewijs lo ta cera diaranson 29 juni, diahuebs 30 juni y diabierna 01 july 2022 encoxecion cu e...Read more
Diamars pa 1’or di merdia Gobierno di Aruba a yama un conferencia di prensa relaciona cu e mal tempo cu...Read more
Siman pasa Minister Endy Croes hunto cu colega Prome Minister Evelyn Wever – Croes tabata di bishita na Scol Soeur...Read more
E prome curso di “Silver Entreprenuership” a termina siman pasa. Minister di Asuntonan Economico, minister Geoffrey Wever conhunto cu representantenan...Read more
Nos como Delta Aruba Leo Club ta celebra nosprome aña di existencia! Nos ta un club dedica na sirbinos comunidad...Read more
Ta emiti un tropical storm watch pa bonaire. Sistema ta mustra cu e actividad ta moviendo mas zuid cu ta...Read more
Emely Rasmijn diabierna 24 juni 2022 mi a termina mi stage trajecto na Stichting Volks Hygiene Wit Gele Kruis Tienermoeder...Read more
Na Cede di Partido MEP, diadomingo 26 di juni, a tuma luga via pagina di Facebook di MEP e sorteo...Read more
Olympic Day Run 2022 a tuma lugar diasabra mainta na Compleho Deportivo Guillermo Prospero Trinidad y Entertainment Center. Instituto Biba...Read more
ImSan tabatin riba diasabra, 25 di juni ultimo, e honor di ricibi pa prome biaha un bishita di cortesia di...Read more
E siman a habri cu un bishita di Prome Minister na Princess Amalia Basisschool caminda cu presencia un bunita presentacion...Read more
Na e Isla di Saba e comportacion di termento ta halto bao di e muchanan y hobenan. Como resultado di...Read more
“Como Gobernante bo mester e curashi pa acepta e realidad, comprende e diferencia y goberna no cu ilusion pero cu...Read more
Recientemente a tuma lugar na Centro di Bario Dakota un evento di “Body, Mind & Soul” pa mas of menos...Read more


text:
JENNIFER LOPEZ
Jennifer Lopez a yega riba e tapijt cora di Met Gala den un bisti briyante structura pa BALMAIN, cubri cu e piedranan multi color y kedando riba e tema (“Heavenly Bodies: Fashion and the Catholic Imagination”) cu un cruz blauw y cora dorna na su pecho. Un rama largo traha di pluma flotando na su parti drechi y un split halto te bil na su pia robes. J.lo a uza un ‘slim clutch’ na su man y sin laga afor, e toke na su cabey color honey.
KENDALL JENNER
Den un mini shimis di e diseñador Alexandre Vauthier @ Chopard Secret Night Party 2018 Cannes Film Festival. Kendall Jenner semper a stima su atributonan. Pero den e fiesta exclusivo di Chopard “fiesta secreto” riba un diabierna anochi, e modelo di moda/artista a hiba su confidencia den su curpa, un stap mas leu, bistiendo un briyante mini-bisti, cu solamente un paar di panty nude, cual el a uza bou di su mini shimis.
LALA KENT
Lala Kent a duna e personanan un ‘ojeada’ cu e bisti preto ‘backless’ na e premionan People’s Choice Awards 2018, cu a tuma lugar na Barker Hangar, Santa Mónica, California.E modelo di 28 aña a laga poco pa imaginacion, ora cu el a yega riba e tapijt cora. Dilanti tur fotografo, e ‘reality star’ orguyosamente a mustra su curvanan, cual el a mustra esaki den un serie di pose picante.
BEYONCE
Beyonce Knowles a atende e Grammy Awards 2018. El a bisti un ‘black custom velvet ‘ di Nicolas Jebran Fall 2018 su ‘Couture black velvet halter gown + hat’.
El a style su look cu joyas di Lorraine Schwartz, un clutch diseña di Judith Leiber & sapato di hilchi “Max” di Jimmy Choo ..
TAYLOR SWIFT
Taylor a habri e show cu un presentacion di “I Did Something Bad” di su album Reputation. Taylor a bisti un mini shimis cu ‘sequins’ pa BALMAIN y boots haltura di rudia. Esaki tabata su prome show di presentacion pa premio, despues di tres aña ausente.
RITA ORA
E cantante a presenta na MTV VMas luciendo un bisti preto y hopi sexy. Apoyando e tendencia di e bistinan cu un toke desnudo, cual no ta algo cu bo ta wak hopi biaha riba ‘red carpet’. E bisti di Rita diseña pa Giuseppe Zanotti, ta un bisti cu tin mas espacio habri cu tela.


text:
9 di December ultimo tabata un gran dia pa Aruba. Aruba ta etalando su mes den region Caribense como e prome pais cu pa 2024 lo ta operando a base di energia limpi na caminda pa cumpli cu e tratado di Paris pa 2050.
Manera cu textualmente e maneho ta integra den e programa di Gobierno:
ENERGIA
E maneho riba tereno di energia ta enfoca riba durabilidad, sostenibilidad, accesibilidad y calidad.
Energia pagabel, sostenibel, duradero y limpi pa compania- y hogarnan na Aruba.
• Reduccion di emision di CO² cu 45% na aña 2030 pa un medio ambiente sostenibel pa cumpli cu e meta di Nacionnan Uni pa combati efectonan di calentamiento global cu 1.5° C.
• Logra cumpli cu e tratado di Paris pa aña 2050 unda Aruba tambe ta contribui na un medio ambiente sostenibel “carbon neutral”.
• Cu e mehoracion di eficiencia den nos companianan di utilidad cu proyectonan manera RECIP4/SWRO3, lo logra reduci uzo di combustible (HFO) pa produccion di electricidad di 3.679 Bbl/dia, na mas o menos 2.800 Bbl/dia. Y despues di logra un transicion di mas o menos 40% pa energia renobabel, reduci e uzo di combustibel ainda mas te cu menos di 2.000Bbl/dia pa 2030.
• Aumento di energia solar y di biento di 20% na 2020 pa 35% pa 2024 cu un minimo di 50% pa 2030.
• Aumento uso di verhiculonan electrico pa 15% na 2030.
• Aumento eficiencia di energia den residencianan y companianan cu 15% na 2030.
• Reduci nos dependencia y consumo di petroleo crudo den un transicion pa energia alternativa solar y di biento rumbo introduccion di energia hidrogeno.
E maneho nacional riba tereno energetico tin como meta diversifica fuentenan di energia. Na e momentonan aki Aruba no ta dispone di gas natural. Pa por importa esaki den forma likido (LNG), mester inverti den un infrastructura di distribucion di gas cu mester ta cla prome cu 2024. E deliberacion entre WEB, RDA y un tercer compania ta hopi avansa cu e intencion di yega na un acuerdo prome cu fin di 2021.
Introduccion di gas lo trece hopi beneficio pa nos Pais: pa produccion di energia, pa refineria, riba tereno industrial y eventualmente hasta transporte automobilistico y casnan na Aruba.
E proyecto di un instalacion di gas LNG y LPG, lo haci cu Aruba por bira e hub pa almacena dicho productonan den Caribe.
Pa loke ta trata Refineria, Gobierno y RDA a inicia aña pasa cu e proceso pa busca inversionista y operador pa e refineria. Esfuersonan lo continua den e cuadro aki. Pa loke ta e tereno y terminal portuario di Refineria, ta intencion di Gobierno pa den cuadro di estimulo di economia pa y na San Nicolas, reactiva y opera e puerto y terminal aki comercial- y industrialmente.
Pa logra implementacion di e maneho nacional di Energia, ta primordial realisa e siguiente puntonan:
• Institui e departamento di Asunto Energetico cu lo bira un instancia independiente encarga cu maneho y regulacion di e sector di energia.
• Actualisa y modernisa e ley y regulacion di energia y awa potable.
• Restructuracion di e structura actual di tarifanan como catalysador di e transicion energetico.
Lesa e programa di Gobernacion completo aki: https://issuu.com/gabinetewevercroesaruba/docs/programa_di_gobernacion_2021-2025_aruba_mester_di_
Minister Glenbert Croes ta gradici WEB Aruba NV y EAGLE LNG cu un logro asina grandi y importante pa nos Pais. E mandatario ta felicita Pueblo di Aruba cu e logro aki pasobra manera minister a expresa: “Pa Aruba ta bek riba pia, San Nicolas mester ta bek riba pia”. Y e proyecto aki lo tin un spin off economico pa
nos pueblo di San Nicolas cu mas a wordo afecta pa e ciere di e refineria y e pandemia ocasiona pa COVID 19.
Aruba, 10 di December 2021


text:
Petishon pa saka Kanye West for di Coachella 2022
E konstante komentarionan negativo i videonan ku Kanye West tabata subi último lunanan riba Instagram kontra su èks kasá i otro selebridat tin konsekuensia pe artista. Kanye West (Ye) su partisipashon den Coachella ta na peliger, despues ku e la bolbe ataká Kim Kardashian i su frei nobo Pete Davidson i tambe presentadó Trevor Noah riba Instagram. Pa esaki ya a sera su perfil di Instagram pa 24 ora i e'la wordu saká for di e line-up di Grammys. Awor ta e organisashon Change.org a kuminsá ku un petishon di firma pa saka e rèper for di e lista di artistanan ku mester presentá den Coachella i ya nan tin kasi 30 mil firma. Ye su presentashon ta planiá pa riba e di tres dia di e festival ku ta tuma lugá den luna di Aprel próksimo. (Photo Credit: BBC)


text: Diabierna mainta a drenta informe di cu tin un persona cu a para laga un auto sin number y a core drenta mondi actuando masha sospechoso, mesora a dirigi patruyanan y hasta helicopter tambe. Na yegada di e patruya a bin compronde cu un homber sospechoso bisti cu un shirt balnco cu berde y a core bay for di e sitio. Cu ayudo di e helicopter y mas patruya a tira bista pa e sospechoso pero no a logra di mir’e> Como cu e auto no tabata tin ningun number y pa evita mal uso di e auto aki polis a confisca esakiy a bay cune na warda di Polis pa mas investigacion.


text:
E alumnonan cu ta den klas 3 di HAVO y VWO pronto mester scoge un profiel: cua ramo di estudio nan ta sigui den klas 4? Esey ta un momento importante, como cu e profiel mester acopla bon na loke e alumnonan kier bay haci despues cu nan caba scol. Cua estudio nan lo sigui? Pa cua profesion nan kier bay siña despues cu nan haya e diploma di scol secundario? Esaki ta un escogencia dificil pa muchanan asina hoben. E proyecto “From Good to Great” ta yuda e alumnonan pa scoge na un manera responsabel.
Ya caba den december 2018 e alumnonan di klas H3-f y V3-a a participa na e prome fase di e proyecto di e Stichting JA IK ARUBA. E tabata un tour pa haya inspiracion na Ritz Carlton, cu e alumnonan a ricibi cu masha entusiasmo. Riba diabierna 8 di februari, atrobe e klas 3 di HAVO a sali pa un tour; e biaha aki na e compania Compra LTD. E alumnonan a haya relato di un storia inspiracional di e gerente, señor Hubert Dirksz. Diabierna, 15 di februari, klas 3 di VWO a bay Deloitte.
E proyecto “From Good to Great” ta di importancia pa e alumnonan, pa nan por haci un bon escogencia pa futuro. E ta yuda e companianan pa atrae futuro personal, cu ta entusiasma pa traha cerca nan aki mes na e isla. Na Aruba tin hopi posibilidad! Di e manera aki e proyecto ta contribui pa preveni e “brain-drain’: emigracion di personanan capacita y cu cualificacion halto for di Aruba pa un pais, unda ta parce cu ta mas atractivo pa traha.


text: Diasabra anochi dia 8 di January e banda popular Tsunami lo ta den presentacion na Patio 15 Restaurant su parti patras (Backyard). Mirando cu hopi fanatico no a logra di wak nan banda na final di 2021, esaki lo ta un oportunidad unico. E tema di anochi ta ‘Glow Night’ es decir por bini cu diferente gadgets cu ta glow pa crea un vibe diferente. E anochi ta cuminsa pa 8 or di anochi. Tsunami lo toca varios set varia pero naturalmente e ambiente di Carnaval no lo falta. Entrada promer cu 9 or ta solamente 15 florin. Por reserva via whatsapp 5925069. Patio 15 ta situa na Weststraat 15 banda di Arubus na playa cu amplio espacio di parkeer y security pa cuida auto den nan parking lot pega cu Aruba Trading.


text:
Na nomber di su ruman nan nos kier a gradici
na un y tur cu di un forma of otro manera sea via yamada telefonico, facebook, whatsapp y messenger a duna nan sosten y atencion na entiero di nos difunto stima:
Elvia Violeta Tromp
“Efa”
Un danki di curazon na e personal di Hospice Atardi pa nan atencion y dedicashon, dokter Anthony, Biba bao bo Guia, Etienne Yarzagaray y Aurora Funeral Home pa nan bon servicio.
Nos ta invita tur famia, bisinja y conocirnan pa asisti na 3 Santo Sacrificio di Misa riba e siguiente dianan:
Diamars 24 mei 2022 pa 7or di anochi
Diahuebs 26 mei 2022 pa 9or di mainta
Diabierna 27 mei 2022 pa 7or di anochi
Na misa Santa Filomena na Paradera
Boso presencia lo ta un gran consuelo
Cu nos defunto stima sosega na paz


text:
Pa motiva, conscientisa un y tur di e importancia di archiva
ORANJESTAD – Relaciona cu Siman di Archivo cu lo ta otro siman, Archivo Nacional Aruba y Minister di Cultura a yama un conferencia di prensa pa lansa e Campaña 3C-Trece y anuncia e actividadnan cu lo bay tin durante e siman di archivo.
E mandatario encarga cu cultura a trece dilanti cu e ta hopi contento di ta presente na nos Archivo Nacional Aruba (ANA), un departamento cu ta masha importante pa Pais Aruba. Ya cu departamento aki tin na su encargo pa warda, cuida y proteha e archivonan di Gobierno cu tin un gran balor historico, pero tambe ta warda documento, potret, material audiovisual y digital di personanan of instancianan. ANA ta encarga cu e administracion y conservacion di e memoria nacional y e herencia cultural di Aruba.
Minister Maduro a splica cu archivo ta masha importante pa cualkier instancia of organisacion. Sin archivo no tin memoria y no tin historia. E documentonan, potret of cualkier material audiovisual ta evidencia di un actividad den pasado y esey ta masha importante pa nos por preserva esakinan.
Campaña 3C – Trece
Nos mester yudansa di comunidad pa yuda preserva historia di nos pais, pa e motibo aki Archivo Nacional hunto cu Ministerio di Finansa y Cultura ta lansa e campaña 3C – TRECE.
E gimmick ta di tres C, pero tambe di e manera cu bo ta lese TRECE e mandatario a informa. Campaña 3C- TRECE materialnan historico pa Archivo Nacional, e 3C-ta para pa: COLECTA material historico den forma di documento, potret, material audio-visual y digital. CONOCE historia di Pais Aruba. CONSERVA nos historia pa nos futuro generacion. Segun Minister Maduro informacion ta masha importante pa nos historia y cultura, pa nos conoce nos pasado, pa nos sa unda nos ta den presente y unda nos tin cu bay den futuro.
Minister Maduro a anuncia cu e campaña 3C- TRECE ta inicia awe y lo dura 6 siman. E campaña aki ta pa motiva, conscientisa un y tur di e importancia di archiva y tambe pa TRECE materialnan di balor historico pa ANA. Un y tur por trece esakinan durante orario di oficina di
ANA cu ta di dialuna pa diabierna parti mainta for di 8’or te 11.45 y despues di merdia for di 1.30 pa 4’or di atardi.
Open Dag 11 di juni
Pa e campaña aki ANA ta organisa specialmente un ‘Open Dag’ cu lo tuma luga diasabra dia 11 di juni proximo for di 10’or di mainta pa 2’or di merdia. Durante e diasabra aki esnan cu no por yega Archivo Nacional durante siman por trece nan materialnan di balor historico. En conexion cu e campaña aki a desaroya algun material di promocion cu proximamente lo wordo pasa na e diferente medionan. Segun Minister Maduro campaña 3C -TRECE ta trata di un bunita campaña y testimonionan pa enrikese nos patrimonio documental.


text:
Minister di Desaroyo Ekonómiko, Ruisandro Cijnte ta pone dos outo nobo disponibel pa tim di kontrol di MEO
Minister di Desaroyo Ekonómiko, Ruisandro Cijnte ta pone dos outo nobo disponibel pa tim di kontrol di MEO
Willemstad, 1 di mart 2022 – Awe mainta di un forma seremonial, Minister Cijntje a risibí for di man di sr. Aldrien Albers di Volkswagen Curaçao, 2 outo nobo ku a ser atkerí pa forma parti di e tim di inspekshon di MEO. Minister Cijntje kontinuamente ta enfatisá ku un di su puntonan di lansa ta pa oumentá frekuensia di kontrol den supermerkado i minimarket i pa asina MEO por publiká preisnan di manera ku e konsumidó por hasi su eskoho den e merkado liber i disidí pa su mes unda ta kumbinié pa hasi kompra.
Sigun Ronny Cornelis, hefe di tim di inspekshon ta sumamente importante pa su tim por hasi nan trabou di un forma efisiente i pa por hasi esaki nan tin mester di vehikulonan ku ta kontribuí na e meta.


text:
Aruba
Gobierno hungando cu su suerte: “Si no tuma decision, Hulanda ta tum’e p’abo”
Durante pandemia ora cu entradanan di Pais Aruba a cay cu casi 60% y economia tabata plat, Hulanda a extende ayudo financiero y sosten di likides na nos isla, pa nos por keda cumpli cu nos obligacionnan interno y externo. Di mesun forma a duna sosten na Corsou y Sint Maarten. Como condicion, Den Haag a stipula un pakete di reforma, e asina yama landspakket, pa percura cu e recuperacion economico ta sostenibel y duradero. Ademas lo institui un organo (COHO) di Reino pa percura pa esaki sosode. Mester menciona cu e COHO y den gran parti e contenido di e landspakket ta aplicabel pa tur tres pais den Caribe. E unico diferencia cu Corsou y Sint Maarten ta cu e supervision financiero di Aruba ta eleva na nivel di Reino, algo cu nos dos islanan ruman tabata conoce caba ora a desmantela Antias Hulandes y a absorba e debe existente na 2010.
Ken a bin cu COHO?
Ken a firma cu Hulanda pa acorda e contenido di e landspakket?, kico ta bon y kico ta malo den e landspakket? Ken ta para cu pueblo? Ken lo mester tuma medida? Esaki ta solamente parti di tur e opinionnan di e ultimo simannan aki. E realidad ta cu holoshi ta marcando cinco pa diesdos (11:55 pm) y no tin mucho espacio mas pa maniobra mirando cu e proceso di institui COHO ta basta avansa. Mirando cu e ta un ley di Reino, ta parlamento Hulandes – Tweede y Eerste Kamer – lo mester aprob’e. Preguntanan cu Parlamentonan tin ta incorpora den e preguntanan haci na Gobierno Hulandes y durante e tratamento den Tweede y Eerste Kamer, e parlamentonan por participa. Sin embargo, nan derecho ta limita na entrega di mocion, pero nan no tin derecho di voto.
Importante pa menciona si cu e landspakket – e pakete di reforma – ta un acuerdo politico pa ehecuta cierto reforma structural y a scoge COHO como instancia pa supervisa. Irespectivo di e futuro di COHO, e landspakket ta keda valido y enforsabel via otro instrumentonan manera un areglo mutuo (onderlinge regeling) of un instruccion na Gobernador di Aruba (KB).
AVP y MEP
AVP lo culpa MEP y MEP na su turno lo culpa AVP, pero echo ta cu e dos partidonan aki a goberna nos pais desde 1986 te awe. Ambos a realisa bon proyecto y tabatin vision pa nos isla y a contribui na e desaroyo economico cu awe nos por ta orguyoso di dje y cu nos tur tin probecho di dje di un manera of otro. Perfecto? No. Specialmente si bo analisa cu e desaroyo economico aki a bay a costo di un maneho financiero sostenibel evitando di tuma decisionnan dificil. Mester menciona si cu, cu binmento di CAFT a logra desvia e tendencia negativo, pero esaki no a dura pa largo.
Ken tin culpa cu CAFT a bin Aruba?
Pero awo, kico nos lo gana cu esun culpando e otro. Esey lo drecha e situacion economico? Esey lo pone cu Hulanda lo “lubida y likida” e debe di riba un biyon (1.000.000.000) cu nos a fia den pleno pandemia? Esey lo haci cu prijs den supermercado lo normalisa? Esey lo haci cu prijs di gasolin y diesel lo baha? Esey lo haci cu salarionan den e aparato gubernamental lo normalisa? Si e contesta ta “no”, pakico sigui gasta tempo valioso cu nos no tin mas, pa purba mehora y trece solucion concreto pa nos pais. Specialmente mirando cu institucion di COHO ta den su pleno proceso legislativo – e discusion si e mester ta un ley di Reino si of no, of si e consenso pa yega na e instrumento legal tabata obliga si of no, no ta relevante na e punto cu nos ta aworaki – y e contenido di e landenpakket ta acorda for di dos aña pasa caba. Ta un pakete di 46 medida parti den ocho diferente area di gobernacion.
Pueblo fada den politica
Kisas ta bon pa e dos forsanan politico, encabesa di un banda pa famia Eman y di otro banda pa famia Croes, pa ambos realisa cu e actitud aki mes di tira culpa riba otro tin e pueblo disgusta den politica y ta prefera pa Hulanda tuma over. Un grupo demasiado grandi den comunidad a fada di e constante debate constante entre geel y berde sin un causa berdadero caminda cu pueblo pagado di belasting no ta bay ni un stap dilanti cu discusionnan egocentrico. Encuesta haci recien ta mustra cu mayoria den comunidad ta OK cu Hulanda y cu e medidanan cu ta bin como condicion pa tur e fiansa haci. Awo, si tin algo cu nos ta di acuerdo cu e dos organisacion politico aki ta: pueblo no ta consciente ainda kico e condicionnan aki ta y con nan lo afecta nos calidad di bida.
Tur hende a drumi den luz berde
Nos no tin un contesta riba kico ta e motibo di e falta di conocemento aki. E condicionnan tabata conoci pa tur gremio for di e tempo aya y den transcurso di e dos añanan aki tabata tin eleccionnan parlamentario na Aruba tambe unda cu e contenido di e paketenan di reforma tabata topico di discusion den debatenan politico y esaki a resulta den un continuacion di e signatura den gobernacion. Pero ken su culpa esey? Di e ciudadano cu no ta busca pa sa miho, of cu a lubida? Of di e mesun politiconan tambe, en bes di a uni y forma un solo frente riba e tema aki di negociacion cu Hulanda, a opta pa purba piki un punto politico. Anto awo cu “el tiro le salio por la culata”…awo ambos AVP y MEP ta contra COHO. Siendo cu e ultimo menciona a haya luz berde pa sigui cu e caminda di negociacion cu Hulanda na maart 2021.
No tin boluntad politico
Mester menciona cu e conceptonan inicial di COHO y di landenpakket ta diferencia riba algun punto tecnico solamente cu e version cu a entrega na parlamento Hulandes, pero e esencia a keda mescos. Politico ta alergico pa critica y ta prefera di keda sin tuma decision si e mester bay a costo di su popularidad. Tur ta bisa di tin e mesun vision pa mehora finansa publico di nos pais, pero ningun tin e boluntad di berdad pa hacie pasobra mehora finansa publico lo rekeri pasonan cu lo haci dolor. Y t’e dia di awe esey t’asina. Ni AVP ni MEP tin un plan concreto con ta baha gasto di gobierno y aumenta entrada. Dicon? Pasobra den ambos caso mester kita ambtenaar di trabou, corta den e seguro medico general inpagabel cu nos tin, haci nos fondo di pensioen mas solido y regula salario di empleadonan semi-publico den companianan priva di gobierno.
Dialogo social
Den pasado, durante gobernacion di AVP, a haci uzo di Dialogo Social pa crea sosten den sindicato- y gremionan pa e medidanan cu mester a tuma luga. Tabatin un concenso den e participantenan di e retonan cu nos pais tabata enfrenta a causa di e falta di tumamento di decision di e Gobierno anterior bou signatura di MEP. E vehiculo Dialogo Social a funciona sigur te cu 2012, pero ya caba e efecto di e reformanan aki a caduca.
Nos a cumpli cu CAft?
Durante gobernacion di AVP a cumpli cu algun condicion di CAft y a sa di cambia e direccion di algun tendencia pa loke ta trata entradanan di impuesto y cantidad di personal, pero esunnan crucial y mas importante, pa garantisa finansa publico sostenibel y duradero, a evita di cumpli. Manera nos ta bisa na Hulandes “de krenten uit de pap pikken”. Ora MEP a drenta na aña 2017, nada a cambia. No solamente no a corta den gasto di personal, sino a hacie mas grandi ainda. A siña nan coordinadornan pa lanta nan mesun compania y en bes di drenta servicio di gobierno, ta cera un contract cu nan compania pa brinda servicio na gobierno. Kico esey a haci? Mas empleado publico ainda, pero ta schuif entre e gastonan di ‘Personal’ pa gastonan di ‘Producto y Servicio’. A crea fundacionnan, cu kisas no ta aparece como empleado publico, pero cu ta depende completamente di fondo di gobierno of companianan estatal pa por paga nan trahadonan.
En bes di baha a subi gasto
Con cu bo bir’e, e gastonan di operacion no a baha structuralmente y Hulanda no a mira ningun intencion y maneho solido riba e tereno ey tampoco. Al contrario, gobierno ta haci varios maniobra, kisas den un formula di desesperacion, pa ainda aumenta e gastonan mas! Mira por ehempel den cuido. Mester corta cinco miyon florin pa luna den AZV. Mester fuseer Hospital y ImSan pero mesora a start un guera y politica no ta keda afo. Di otro banda, mientras ta corta hospital, nos ta nota cu un laboratorio masha yega na Gobierno, ta habriendo un edificio grandi cu plannan pa competi directamente cu hospital den testnan medico. Esey na Hulandes nos ta yama “dwijlen met de kraan open”.
Tanten cu no cumpli, no tin mas sosten financiero
Gabinete Wever-Croes a bay Hulanda, a firma un acuerdo como e prome den Caribe Hulandes y awo ta e prome pa no cumpli tambe bou pretexto di no ta di acuerdo cu e condicionnan. A tuma tur e placa di Hulanda den pandemia y ainda ta pidiendo pa mas. E realidad ta: E presupuesto aki no lo ta balansa sin sosten financiero di Hulanda. E sosten aki ta colga na un hilo pasobra si nos no cumpli, nos no lo hay’e tampoco. Y pio ta: Gobierno sa tambe y no ta haci mucho intento pa por yega na un solucion structura. Aña pasa ainda a subi e presupuesto di empleado publico cu algun miyon, en bes di bah’e. E ora ta cu ki cara nos ta pidi Hulanda pa fia nos mas placa?
No por bay shelo sin muri
E realidad ta: Bo no por bay shelo sin muri! E por ta zona duro pero asina ta. Si no tuma medida, si no baha gasto, nunca Aruba lo por ta riba pia y semper nos lo keda pidi limosna na Hulanda. Y no laga ningun politico gaña bo cu nos por soluciona tur problema sin baha cantidad di empleado publico, sin elimina algun departamento di gobierno, sin privatisa algun otro y sin bende accion den algun compania estatal. Gobierno y politica Oranjestad mester realisa cu nan no ta comerciante y no por maneha nada. Mester laga compania priva den man di sector priva pa nan maneha bon, pa tin hopi dividendo pa cobra impuesto di dje. Tur biaha cu Gobierno a purba hunga comerciante, a sali fo’i panchi cay den candela, e storia a caba na malo, pa no lubida Air Aruba. Of mira awendia Arubus, Post Aruba N.V y Aruba Free Zone cu ta costa e pagado di belasting mas di dos miyon florin pa aña pa e por existi.
Sea ta tuma decision of Hulanda ta tum’e pa nos
Pa awo, e politiconan mester compronde un cos: Sea boso ta tuma accion of Hulanda ta bin tum’e pa boso. Atrobe un siman ta transcuri unda cu decisionnan clave pa futuro di Aruba a keda posponi. Decisionnan importante riba tereno di maneho financiero, reforma fiscal, reduccion di gastonan y aumento di efectividad den aparato gubernamental y reformanan economico. E falta di decision aki, cu ya caba ta wordo aplasa den cada plan di ehecucion, ta hustifica binmento di un organo na nivel di Reino pa haci esakinan. E pensamento cu por bay Hulanda y cambia e “deal” den algo cu nos no mester corta gasto ni sufri, no ta existi.
Sin union politico lo no tin decision
Ta ora pa tur uni y bay Hulanda cu un oferta concreto, den cual ningun ta culpa otro pero ta papia habri cu pueblo riba kico mester sosode y bay cu sector priva, cu ta esun cu lo mester tuma e trahadonan publico cu sali di gobierno. Ta bon pa gobierno sa, cu tin varios Arubiano biba na Hulanda of den e municipionan den Caribe, trahando pa Gobierno di Hulanda den varios departamento, cu ta cla pa bin Aruba pa y traha den departamentonan di Gobierno di Aruba pero den servicio na Gobierno di Reino y raportando na e ministerionan encarga na Hulanda. Nos mes no tin berguensa? Nos mes hendenan ta bin yuda gobierno di Aruba crea curashi con pa bisa NO y con pa tuma decisionnan no-popular.
Ban salba e pais aki!
Y pa e fanaticonan di politica, e problema cu Aruba ta aden awe no tin un color. E ta di nos tur y ta nos tur lo mester pone schouder bou di e causa y hunto salba e pais aki. Nos a yega di hacie caba den pasado y nos ta convenci cu nos lo por atrobe. Pero sin espacio pa politica y “friends and family” sino reforma henter e pais pa awo y pa futuro. Y reforma di tal forma cu ningun politico den futuro no lo por mishi cu ne, ni cambi’e, ni dañ’e pa nos atrobe.


text:
Celebracion dia di Tata ta uno importante
Ser un tata no ta djis traha un yiu. E ta ora un homber ta responsabel y ta cuida, protege, provee, duna amor, ta tuma tempo cu su yiu, ta cubri su necesidadnan financiero pero tambe esnan emocional. Un tata ta envolvi den e desaroyo y bienestar di su yiunan. E ta asina importante pa un homber siña pa ta un tata responsabel pa asina nos muchanan por tin un bon futuro. Ta pesey, mas cu nunca e ta importante pa tatanan den nos sociedad ta wordo encurasha y celebra riba nan dia y cada otro dia cu por.
Tatanan di diferente nacion y cultura ta parti di nos pais. Nos ta celebra bo como tata. Bo influencia den famia y den nos sociedad ta uno necesario. Danki tatanan pa boso trabao duro, boso esfuersonan, perseverancia, diligencia, pasenshi, proteccion, amor, atencion, siguridad, y asina hopi otro cos mas cu cada un ta haci pa nan yiunan. Corda semper bo yiunan ta busca un ehempel pa sigui den bo. Nunca cansa di haci loke ta corecto pa bo yiunan y bo pareha. Como tata di dos yiu muher mi ta reconoce e responsabilidad, desafio, y bendicion grandi di ta un tata. Siguramente un tata cu ta mantene y cultiva amor y unidad den su famia.
Pesey, mi ta contento di mira con hopi di nos a celebra e dia aki den compania di famia. Mamanan, esposanan y yiunan, no lubida di haci bo esposo y tata sinti balora, stima y cu e tambe tin balor agrega!
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper, sin nada di sconde!


text:
ORANJESTAD – Awe ta e famoso fecha di ‘diabierna 13’, osea ‘Friday the 13th’y manera custumber, e fecha aki ta uno remarkable. E ta wordo considera como un fecha di malasuerte segun supersticion di e region aki. E fecha aki ta sosode por lo menos un biaha pa aña, pero tin occasion unda cu e por ripiti te cu 3 biaha den un aña mes. Na 2015, tabatin un Friday the 13th tres biaha, esta februari, maart y na November. Na 2017 tabatin dos Friday the 13th, y aña pasa y e aña aki, esta 2022, lo tin solamente un fecha asina. Ora cu un luna nobo ta cuminsa riba un diadomingo, tin un ‘Friday the 13th’ so.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Un doño di trabou ta prosesá hopi dato personal di su empleadonan. Hopi bes, e datonan akí ta wardá den un fail di empleado. Un doño di trabou tin mag di traha un fail di empleado solamente si esei ta nesesario pa kumpli ku un akuerdo di trabou òf un nombramentu komo ámtenar. I ora e hasi esei, e tin ku tene kuenta ku privasidat di su empleadonan.
Lei di protekshon di dato personal BES ta fiha e kondishonnan pa traha fail di empleado. E doño di trabou:
E regla prinsipal ta ku, den bo fail di empleado, bo doño di trabou tin mag di registrá solamente e datonan ku ta nesesario pa kumpli ku meta di e fail di empleado.
Den bo fail di empleado, bo doño di trabou ta warda e datonan ku e tin mester pa por kumpli ku e akuerdo di trabou ku el a sera ku bo. Un bon fail di empleado ta kontené tur dato aktualisá ku bo doño di trabou por usa komo base pa e desishonnan ku e tuma tokante bo.
Por ehèmpel, oumento di salario òf retiro
Algun di nan ta dato ku bo doño di trabou tin mester pa por kumpli ku sierto deber fihá den lei, manera pago di impuesto i prima. Algun otro ta importante pa, por ehèmpel, su maneho di personal.
Bo doño di trabou tin mag di inkluí, entre otro, e siguiente datonan den bo fail di empleado:
En prinsipio, bo doño di trabou no tin mag di inkluí dato médiko den bo fail di empleado.
Relato di kòmbersashon di evaluashon i funshonamentu
Bo doño di trabou no tin nodi di pone relato di kòmbersashon di evaluashon i funshonamentu den bo fail di empleado. Por warda e relatonan akí apart tambe, serka bo hefe direkto, pasobra e tipo di relato ei ta pa un meta spesífiko i p’esei no ta kai outomátikamente bou di atministrashon di personal.
Bo doño di trabou tin mag di inkluí dato tokante rasa den bo fail di empleado solamente si esei ta nesesario pa por identifiká bo òf pa apliká un maneho di preferensia (diskriminashon positivo).
Identifikashon
Tin bes, no ta posibel pa identifiká bo sin usa dato tokante bo rasa, por ehèmpel si bo doño di trabou tin hopi empleado den servisio i ke verifiká nan identidat promé ku nan subi tereno di trabou.
Den un kaso asina, bo doño di trabou por duna tur su empleadonan un karnèt ku nan potrèt ariba, pa laga nan pasa. Por konsiderá bo potrèt riba bo karnèt komo un dato tokante rasa, ya ku por dedusí bo rasa a base di e potrèt.
Maneho di preferensia
Sí bo doño di trabou ke duna preferensia na empleado di sierto grupo étniko òf kultural minoritario (diskriminashon positivo), podisé e tin ku inkluí dato tokante nan pais di nasementu òf di nan mayor- òf abuelonan den nan fail di empleado. Tin mag di hasi esei solamente si e personanan en kuestion no entregá un opheshon por eskrito.
Si bo no ke pa bo doño di trabou registrá bo datonan ku ta tokante bo rasa, bo por ophetá na kualke momento. Bo no tin nodi di bisa pakiko. Bo doño di trabou tin ku stòp di prosesá bo datonan ku ta tokante bo rasa mesora.
Tin mag di hiba un maneho di preferensia solamente ora por proba ku un grupo ta den un situashon ménos privilegiá. Ademas, ta temporalmente so bo doño di trabou tin mag di apliká un maneho di preferensia, te na momento ku esei no ta nesesario mas.
Solamente persona manera bo hefe direkto òf empleado di departamento di asuntu di personal tin akseso na bo fail di empleado, anto solamente te asina leu ku ta nesesario pa nan por kumpli debidamente ku nan tareanan. Ademas, nan tin ku kumpli ku e deber di sekresia fihá den Lei di protekshon di dato personal BES.
Deber di sekresia ta enserá ku e empleadonan ku tin akseso na bo fail di empleado tin deber di no divulgá e datonan personal di bo ku tin den e fail. E úniko kaso den kua esei no ta konta ta si lei eksigí pa nan divulgá sierto informashon òf ora esei ta nesesario pa nan por kumpli ku nan tarea.
Reglamento di akseso na fail di empleado
Den un organisashon, tin bes tin reglamento spesífiko tokante ken tin akseso na fail di empleado. Por ehèmpel, por disidí ku ta solamente hende ku a pasa un screening (èkstra) por tin akseso na fail di empleado.
Sí, e tin mag. Pero bo doño di trabou no tin mag di destruí e fail original riba papel te ora ku el a kaba di regla un bon sistema di protekshon pa e fail digital.
Lei di protekshon di dato personal BES ta fiha sierto eksigensia tokante protekshon di fail di empleado, tantu digital komo riba papel. Por ehèmpel, bo doño di trabou tin ku sòru pa solamente un kantidat limitá di persona tin akseso na bo fail di empleado.
Ademas, pa un fail digital tin mester di otro tipo di medida di siguridat ku den kaso di un fail riba papel, por ehèmpel, un ‘firewall’ komo medida di siguridat den kaso ku e sistema di informashon di personal ta konektá ku internèt. Esei por ta e kaso por ehèmpel si ta ofresé e empleadonan e posibilidat di wak nan fail di empleado via internèt.
Pa determiná bo kompensashon di gastu di transporte, bo doño di trabou no tin mag di usa mas dato ku ta nesesario. Bo doño di trabou mester sa solamente e adrès kaminda bo ta biba.
Bo doño di trabou no tin mag di pidi, por ehèmpel, pa e mira e kontrato di kompra òf di hür di bo bibienda, pasobra e kontrato ta kontené otro informashon (di karakter personal) ku no ta relevante pa determiná bo kompensashon di gastu di transporte. E adrès ku ta aparesé den bo fail di empleado òf un ekstrakto di registro sivil ku ta menshoná bo adrès mes ta sufisiente pa bo doño di trabou por hasi esei.
Esei ta dependé di e tipo di dato. Lei ta eksigí di bo doño di trabou pa e warda algun di e datonan den bo fail di empleado durante sierto tempu. Por ehèmpel, e datonan di atministrashon di salario ku ta relevante pa impuesto, e tin ku warda shete aña despues ku bo sali for di servisio, i bo doño di trabou tin ku warda deklarashon di impuesto riba salario (loonbelasting) i durante sinku aña despues ku boso relashon di trabou terminá.
Pa sierto di e datonan den bo fail di empleado no tin nada fihá den lei tokante kon largu tin ku warda nan. Pa e datonan ei, generalmente e plaso pa warda nan ta dos aña despues ku boso relashon di trabou terminá. Si promé ku esei ya e datonan no ta nesesario mas, bo doño di trabou tin ku eliminá nan mesora.
Algun dato asina ta: relato di kòmbersashon di evaluashon i funshonamentu, akuerdo di trabou i kambio hasí na esakinan, korespondensia tokante nombramentu, promoshon, bahamentu di puesto i retiro, sertifikado i dato atministrativo tokante ousensia.
Warda dato mas tempu
Bo doño di trabou por warda dato di bo komo (èks) empleado mas tantu tempu den kaso ku e (taba)tin un konflikto laboral ku bo, òf si tin un kaso andando den korte.
E tin mag di hasi esei den kaso ku e organisashon ku bo ta traha p’e bai fayit, si tin un fushon entre e i otro organisashon, òf den kaso ku un otro organisashon atkirié. Pero pa protegé bo privasidat, den un kaso asina bo doño di trabou tin ku kumpli sí ku e siguiente kondishonnan:
Si, bo por. Bo tin derecho di wak den bo fail di empleado. Tambe bo por pidi pa laga koregí sierto dato ku tin den bo fail di empleado òf saka nan afó.
Akudí den promé instansia na bo doño di trabou. Si bo doño di trabou no reakshoná òf si bo no ta satisfecho ku su reakshon, bo por presentá bo keho na bo sindikato.
Bai korte
Bo por bai korte tambe. Den korte bo por apelá na e derechonan ku bo tin a base di Lei di protekshon di dato personal BES. Bo por pidi hues, por ehèmpel, pa e prohibí prosesamentu di bo datonan personal, reparashon di e konsekuensianan (negativo) òf pago di daño i perhuisio
Nò, ora bo inskribí esei no tin mag. Ta te despues e uitzendbureau tin mag di pidi bo un kopia di bo dokumento di identidat i hinka esei den bo fail.
E uitzendbureau por hasi esei na momento ku bo kuminsá traha realmente p’e. E ora ei e uitzendbureau lo sera un akuerdo di trabou ku bo.
E uitzendbureau tin mag di kontrolá bo identidat sí. P’esei e empresa tin mag di pidi bo mustra nan bo dokumento di identidat. Pa mas informashon, wak Dokumento di identidat.
Nò, ora bo inskribí, un uitzendbureau no tin mag di hasi bo pregunta tokante bo salú. Tampoko e no tin mag di hasi pregunta tokante bo ousensia debí na malesa den pasado.
Nò, e no tin mag. Si bo mèldu ku bo ta malu, e uitzendbureau no tin mag di puntra kiko presis bo ta sinti ni dikon.
Tur loke bo uitzendbureau tin mag di puntra ta ki dia bo ta pensa ku lo bo ta bèk na trabou i ki sorto di (otro) trabou sí bo por hasi ainda.
Nò, e no tin mag. E echo ku bo ta bisti paña di kabes ta bisa algu di bo konvikshon religioso.E uitzendbureau no tin mag di pone esei den bo fail.
Bo konvikshon religioso òf religion ta un asina yamá dato personal spesial, meskos ku dato tokante, por ehèmpel, bo rasa òf estado di salú. E datonan akí ta delikado. Un organisashon no tin mag di usa dato personal spesial, a ménos ku lei ta ofresé base pa hasi un eksepshon.
Screening tin mag solamente si esei ta nesesario pa e funshon ku bo ta bai desempeñá trahando pa otro organisashon (komo uitzendkracht), por ehèmpel un funshon relashoná ku kuido di mucha.
Asta si e screening ta nesesario, ainda e uitzendbureau tin ku kumpli ku e siguiente kondishonnan (fihá den lei):
Pa mas informashon, wak Screening.
Si e uitzendbureau a screen bo riba petishon di e doño di trabou ku bo ta bai traha p’e komo uitzendkracht, i e screening a saka na kla sierto dato penal, por ehèmpel ku bo tin un ‘strafblad’, e uitzendbureau tin mag di duna e doño di trabou (e kliente) e datonan akí solamente den kaso ku esei ta nesesario.
Nò, e no tin mag di sa. E departamento di atministrashon di salario di e uitzendbureau so tin mag di sa, pues bo intermediario nò.
Un uitzendbureau tin ku kumpli ku lei pa loke ta wardamentu di dato di e empleadonan ku ta traha via nan. Lei di impuesto, entre otro, ta fiha diferente plaso pa warda dato.
Bo uitzendbureau tin mag di warda bo datonan solamente si esei ta nesesario, por ehèmpel debí ku lei ta fiha un plaso durante kua mester warda nan. Si esei no ta nesesario (mas), e uitzendbureau tin ku destruí bo datonan.


text:
Den oranan di anochi a drenta informe di cu tin un auto sospechoso para dilanti porta di un cas den Edisonstraat, mesora a dirigi un patruya na e sitio. Na yegada di e patruya a bin encontra cu un vehiculo para dilanti e porta di cura di un cas y cu ta strobando pasada. Polis a investiga y a logra haya sa cu e auto no ta pertenece na e cas ey y e habitantenan ey ta desea pa kit’e mes ora for di eynan. Polis na su turno a bay na e casnan na banda pa averigua si acaso e vehiculo lo ta pertenece na un of otro persona di nan y/o den vecindario pero esaki no tabata e caso.
A tuma nota cu e auto su number no ta pertenece eybanda y cu e auto tin bastante sla na parti dilanti cu bastante daño na e ream. Esaki ta mustra claramente cu e lo a core un distancia basta largo di e forma ey ocasionando mas daño na e vehiculo. Mirando cu no a logra haya sa na ken e auto ta pertenece polis a opta pa confista e auto te ora su doño presenta pa reclam’e.
Un peticion ta bay na persona cu conoce e doño y/o ta e doño di e vehiculo, pa pasa warda di polis situa na Playa pa reclama su vehiculo mas pronto posibel.


text:
All Stories
Minister Dangui Oduber
Despues di 39 aña e vision di cooperacion di Betico Croes ta realidad --- *Status Aparte Aruba na 1983 ta decisivo pa Reino Hulandes na 2022 --- *Awe Aruba ta “trekker” pa cooperacion nobo di Reino den Caribe
ORANJESTAD (AAN): Na oficina di Fundacion Dominicana Arubanse Juan Pablo Duarte,
ORANJESTAD (AAN): Minister Ursell Arends lo ta formando parti di e delegacion hulandes cu lo participa na e United Nations Ocean Conference.
PHILIPSBURG: Tabata Diasabra merdia pa 12:45 pm, cu un temblor basta fuerte a wordo sinti na St. Maarten.
Discurso Nacional di Prome Minister
Gobierno di Aruba lo tin conferencia di prensa:
Na Aruba ta lantando un generacion nobo di migrantenan menos desinforma y cu hopi interes den idioma Papiamento
Fundacionnan a constata interes creciente:
Marisol Lopez Tromp: ---*Parlamento ta hefe di e ministernan